EAEko saltoki handiei muga gehiago jarriko dizkiete | Ekonomia | GARA\nEAEko saltoki handiei muga gehiago jarriko dizkiete\nEH Bildu, Elkarrekin Podemos eta PPren aldeko botoekin merkataritza gune handien eraikuntza mugatuko duen lege proposamena onartu zen atzo Gasteizko Legebiltzarrean. EAJk eta PSEk abstentzioaren alde egin zuten. Proposamenak Merkataritza Jarduerari buruzko 7/1994 Legeko 13. artikulua aldatzeko eskatzen du. Gaurtik aurrera, tramitatzen hasiko dira Ganberan. Hainbat merkataritza elkartetako ordezkariak bertaratu ziren atzoko saiora.\nEAEko merkataritza gune handiak mugatzearen afera aspalditik dator, eta atzo Gasteizko Legebiltzarrean onarturiko lege proposamenak 2015ean Auzitegi Gorenak berretsitako sententzian du erroa. Orduan, epaiak Garberako jabea babestu zuen eta, ondorioz, 2004an Lakuak ezarri zituen mugak –lurralde plangintza sektorial batean (LPS) jasotakoak– bertan behera utzi zituen.\nGeroztik, hutsune horri aurre egiteko pausoak ematen hasi zen Lakua 2017an, LPSaren berrikuspena eginez, eta lege proiektu batekin Auzitegi Gorenak finkatutako puntuetara egokituz. Lege horren aurreproiektua merkatarien aurrean aurkezteko asmoa agertu zuen Lakuak, oposizioaren harridurarako. Izan ere, beraiekin hitz egiterakoan «denbora» eskatu zien, guztien artean adostasuna lortzeko. Azkenean ez zen egin aurreproiektuaren aurkezpenik, oposizioak, «presioa egiteko asmoz», Legebiltzarraren kontrol saioan sartu baitzuen prestatua zuen lege proposamena.\nIker Casanova EH Bilduko legebiltzarkideak, duela bi hilabete GARAri adierazi legez, Iñigo Urkulluren gobernuaren atzerapena kritikatu zuen. Izan ere, lege bateratu bat izan beharrean, bere aldetik jo baitzuen, oposizioarekin kontsultatu gabe. Hala, EH Bildu, Elkarrekin Podemos eta PPren proposamena Legebiltzarrean eztabaidatzea ekidin nahi bazuen, derrigortuta zegoen aurreproiektu hori alderdi guztiei helaraztera.\nMartxoaren 21ean helarazi zuen, eta kontrol saioan aurreikusita zegoen lege proposamenaren bozketa bertan behera geratu zen. Atzo arte.\n13. artikuluan aldaketak\nAtzo, azkenean, eztabaidagai izan zen Legebiltzarrean oposizioak aurkezturiko proposamena. Honek, Merkataritza Jardueraren 7/1994 Legeko 13. artikuluan aldaketa batzuk egiten ditu, merkataritza gune handien gehiegizko kontzentrazioa ekiditeko eta denda txikiak babesteko helburuarekin. Merkataritza gune handiak gutxienez 700 metro karratuko azalera dutenak dira.\nTestuan jasotzen denez, halako saltokiek ezin izango dute 15.000 metro karratu baino gehiago izan zentraltasun goreneko herrietan; eta 10.000 metro karratu baino gutxiago izan behar dute zentraltasun ertaineko udalerrietan, eta 2.000tik behera, gainerako herrietan.\nEspero legez, EH Bildu, Elkarrekin Podemos eta PPk alde bozkatu zuten (38); EAJ eta PSEk, aldiz, abstentzioaren alde egin zuten (37). Jeltzaleen legebiltzarkide Luke Uribe-Etxeberriak EH Bildu, Elkarrekin Podemos eta PPk osaturiko «taldea» kritikatu zuen –nahiz eta, atzoko egunkarian Iñaki Iriondo kazetariak azaldu legez, PPrekin adostasun gehiago lortu dituen Gobernuan dagoen taldeak–.\nSegurtasun juridikoaren «hutsunean» tematu ziren gobernuko kideak; oposizioak, aldiz, ziurtatu zuen talde juridiko on batek osaturiko testua dela.


Publikatuta: 2021/10/25 11:05 (UTC+2) Azken eguneratzea: 2021/10/25 11:07 (UTC+2)\nGero eta errefuxiatu gehiago ari dira Bielorrusiatik Europar Batasunera iristen Polonia zeharkatuz.\nGero eta errefuxiatu gehiago ari dira Bielorrusiatik Europar Batasunera iristen, Polonia zeharkatuz, eta Alemaniako koalizio gobernua negoziatzen ari diren sozialdemokrata, berde eta liberalentzat erronka izango da.\nDuela sei urte, milaka errefuxiatu iritsi ziren Alemaniara Siriatik. Turkia eta Balkanak zeharkatu zituzten orduan. Angela Merkel kantzilerrak ateak zabaldu zizkien eta ongietorria egin. Ordutik, Merkel Europa mailako migrazio politika bateratu baten alde aritu da lanean. Baina Alemaniak ez du lortu inongo aurrerapausorik, ez eta Europar Batasuneko presidentetza bere esku egon denean ere.\nArazoa larritu egin da azkenaldian. Grezian eta Kroazian indar armatuek bortizkeria erabiltzen dute mugak zeharkatzen ahalegintzen diren errefuxiatuen aurka. Gero eta gehiago dira Greziara egoera negargarrian iristen direnak, edota itsasoan itota hiltzen direnak.\nBielorrusia ere Europaren aurka errefuxiatuak erabiltzen hasi da. Ekialde Hurbiletik iristen direnak autobusetan sartu, eta Poloniako mugara eramaten dituzte. Poloniak muga zeharkatzen uzten ez dienez, asko gosez eta hotzez hiltzen dira.\nOrain, Afganistanen talibanek boterea hartu ondoren, milaka errefuxiatu iritsiko direla uste da, 2015ean gertatu moduan.\nAlemanian, arazoa SPDko sozialdemokratak, Berdeak eta FDPko liberalak egiten ari diren negoziazioen mahaira iritsi da. Berdeak Poloniari laguntzearen alde daude, errefuxiatuak Europan zehar bananduta. Liberalak, ordea, politika gogorrago baten aldekoak dira.\nBien bitartean, Europar Batasunarekin borrokan ari den honetan, Poloniak 350 milioi euro eskatu dizkio EBri eta milaka soldatu mobilizatu ditu Bielorrusiarekin duen mugan alanbre arantzaduna erabiliz hesia eraikitzeko. Europar Batasuneko beste 11 herrialdek ere eskatu dituzte dirulaguntzak hesiak eraikitzeko. Austria, Bulgaria, Zipre, Danimarka, Estonia, Grezia, Hungaria, Letonia, Lituania, Txekiar Errepublika eta Eslovakia izan dira.\nUrsula von der Leyen Europako Batzordeko presidenteak gaitzetsi egin du eskaera, eta esan du Bruselak ez dituela finantzatuko herrialde bakoitzak bere mugetan jartzen dituen hesiak.


Arrate eguna ondiokan be. Illuntze aldera Egan. Guk esan biharko bagendu, ondo pasatzeko egokixa, aproposa erromerixia. Holako baten, ño, fandango eta arin-arin bati ekingo detse eta guk, dantza taldekuok, batzuok beste batzuongana arrimau, korro haundi bat eiñ eta hantxe jardungo dogu sueltuan, ...\nUrri gorri hura\nLarunbatean Ortuella-ra goaz dantzara. Badakit Bizkaiko mendebaldean dagoela Ortuella, Barakaldotik haratago, baina egia esan hortik aurrera gauza gutxi dakit Ortuellari buruz. Hala ere Ortuella trajediarekin lotuta dago nire oroimenean. Umetako oroitzapenen artean urri gorri bat daukat iltzatuta e...\nHonek ez dauka neurririk. Oraintxe bertan jaso dut eskaera gure herriko udaletik. Herri malkartsua da gurea, mendiari lapurtutako aldapetan bizi gara, eta orain Corte Inglesean bezala ibiltzen gara gora eta behera, eskailera mekanikoetan. Asteburuan eskailera mekanikoen zati berri bat irekiko dute ...\nEgualdixakin entretenimientua euki dogu aurten Arraten. Batek Ama Birjiñari eguzkirik ez ote gentsaun eskatu preguntatzen eban, baiña segiduan entzun eban Felixen erantzuna: Amabirjiñia lagaizue pakian! Eskatu eta eskatuta, gastauta darabigu barren! Bateko Eibarrek irabazi deixala, hurrenguan Ar...\nAurrezki kutxatik dirua ateratzeko txartelaren klabea ikasten nahikoa lan izan nuen. Azkenean garai horretan maiz erabiltzen nuen tfno baten lau zenbaki hartu nituen. Beste txartel bat etorri zitzaidanean, egin nuen lehenengo gauza pasahitz bera jartzea izan zen. Segurtasunaren aldetik erabaki txar...\n« Aurreko 10 elementuak Hurrengo 10 elementuak » 1 ... 275 276 277 278 279 280 281 ... 284


Goierriko HitzaKultura Archives - Goierriko Hitza Kultura Archives - Goierriko Hitza\nNogen taldeak gaur Lazkaon aurkeztuko du azkeneko diskoa\nLAZKAO // Nogen musika talde donostiarreko kideak Lazkaon izango dira, gaur. Liburu eta Disko azokaren 30. aldiaren irekieran izango dira. Atera duten azkeneko diskoa, Liv til doden izenekoa, aurkeztuko dute 17:00etan, Lazkaoko plazako frontoian. Nogen...... + Irakurri\nLoinatz eta Narama abesbatzen kontzertua igandean\nBEASAIN // Igartza Musikaren barruan, Gabon kontzertua eskainiko dute Loinatz eta Narama abesbatzek, igandean, 19:00-etan, Andre Mari Zeruratuaren elizan. Naramak bost Gabon abesti kantatuko ditu eta Loinatzek hiru. Amaieran bi abesbatzek batera...\nNork Aimar Maiz\t- Abe 13, 2018\nLazkaoko Jundajo txarangak kontzertua egingo du, bihar, Arerian. Ritmo de Luna areto dantzen taldeak eta Kantakak lagunduko diote. Karibeko kantutegia eta musika estiloz girotuko dute 'A night in La Habana' saioa.Kalea alaitzeaz gain, areto itxietan et...... + Irakurri\nGainzuriko ikasleen bertsolaritzari buruzko erakusketa\nKULTURA // Gainzuri ikastetxeko ikasleek Bertsolaritzaren lehena eta oraina erakusketa ireki dute Zelai Arizti kultur etxean. Erakusketa honetan 2019ko egutegia prestatzeko egin duten lana ikus daiteke. Izan ere, egutegia bertsolaritzari buruzkoa izang...... + Irakurri\n‘Western’ pelikula emango dute bihar zineklubean\nKULTURA // Bihar, 22:15ean, ButaK 21 zineklub taldeak Western pelikula emango du Zumarragako Zelai Arizti aretoan. Alemaniako langile talde bat Bulgaria eta Grezia arteko herri batera helduko da eta mesfidantzak azalduko dira. Pelikula hau azken urteet...... + Irakurri\nMagia antzerki ikuskizuna dago etzi Latxartegi aretoan\nANTZERKIA // Latxartegi aretoak Balio magikoak ikuskizuna hartuko du etzi, larunbata, 19:00etan. Familiako kide guztiei zuzendutako ikuskizuna da, non Oliver magoak, Evak eta Liubak, zenbait umeren laguntzarekin, efektu bereziak, errezeta magikoak eta ...... + Irakurri\n1 2 3 … 475 Hurrengoa »


47. ALDIZKARIA - 2021eko martxoaren 1a\n49E/2021 EBAZPENA, otsailaren 9koa, Nafar Lansare-Nafarroako Enplegu Zerbitzuko zuzendari kudeatzaileak emana, 2021erako gastua baimentzen duena desgaitasuna duten pertsonak lan merkatu arruntean sartzen laguntzeko dirulaguntzetarako. DDBN identifikazioa: 547585.\nAzaroaren 6ko 302/2019 Foru Dekretuaren bidez, Nafar Lansare-Nafarroako Enplegu Zerbitzuaren Estatutuak onetsi ziren. Estatutu horietan ezarritakoaren arabera, zerbitzu horren xedea da enplegu politikak, eragile sozialekin adostutakoak, planifikatu, gauzatu eta kontrolatzea, honako arlo hauetan ezartzen diren zerbitzu eta programak modu koordinatuan kudeatuz: enpleguaren sustapena, lan merkatuan sartzeko aukera berdintasuna, enplegu ematea, bitartekaritza, enplegurako orientazioa eta prestakuntza eta Nafarroako enpleguaren egoeraren eta horren gaineko politiken azterketa; horretarako, besteak beste, hainbat dirulaguntza finantzatzen, ematen eta kudeatzen ditu, enplegua sortzen eta lan munduan sartzen laguntzeko, horien oinarri arautzaileak 2021. urtea baino lehen onetsita.\nDirulaguntzei buruzko azaroaren 9ko 11/2005 Foru Legearen 30.1 artikuluak ezartzen duenez, dirulaguntzen deialdiek berekin ekarri beharko dute gasturako baimena, Nafarroako Ogasun Publikoari buruzko apirilaren 4ko 13/2007 Foru Legean ezarritakoari jarraikiz. Horregatik, bidezkoa da desgaitasuna duten pertsonak lan merkatu arruntean sartzen laguntzeko dirulaguntzetarako gastua baimentzea 2021. urterako.\nNafarroako Enplegu Zerbitzuko zuzendari kudeatzaileak maiatzaren 16an emandako 795/2013 Ebazpenaren bidez, aipatu deialdiaren oinarriak onetsi ziren. Ondoren zenbait aldaketa egin dira, Nafar Lansare-Nafarroako Enplegu Zerbitzuko zuzendari kudeatzailearen otsailaren 27ko 208/2018 eta apirilaren 2ko 500E/2019 ebazpenetan jasotakoak.\nHorrenbestez, Nafar Lansare-Nafarroako Enplegu Zerbitzua erakunde autonomoaren estatutuak onesten dituen azaroaren 6ko 302/2019 Foru Dekretuaren 12. artikuluaren bidez emandako ahalmenak erabiliz,\n1. 200.000,00 euroko gastua baimentzea desgaitasuna duten pertsonak lan merkatu arruntean sartzen laguntzeko dirulaguntzetarako, 2021eko Gastuen Aurrekontuaren partida honen kontura: “COVID-19. Kolektibo espezifikoak kontratatzeko pizgarriak” izeneko 950001 96100 4709 241111 partida. Dirulaguntza horiek Nafar Lansare-Nafarroako Enplegu Zerbitzuko zuzendari kudeatzailearen maiatzaren 16ko 795/2013 Ebazpenaren bidez arautu ziren, eta otsailaren 27ko 208/218 Ebazpenaren bidez eta apirilaren 2ko 500E/2019 Ebazpenaren bidez zenbait aldaketa egin zitzaizkion. Dirulaguntzen Datu Base Nazionalean 547585 zenbakia dute.\n2. Ebazpen hau Nafarroako Aldizkari Ofizialean argitaratzea.\n3. Ebazpen hau Enplegua Sustatzeko eta Enpresentzako Zerbitzuetarako Zerbitzura igortzea.\nEbazpen honek ez du administrazio bidea amaitzen, eta haren aurka gora jotzeko errekurtsoa jartzen ahalko da, Eskubide Sozialetako kontseilariari zuzendua, hilabeteko epean, argitaratu eta biharamunetik hasita, bat etorriz Administrazio Publikoen Administrazio Prozedura Erkideari buruzko urriaren 1eko 39/2015 Legearen 122.1 artikuluan eta Nafarroako Foru Komunitateko Administrazioari eta foru-sektore publiko instituzionalari buruzko martxoaren 11ko 11/2019 Foru Legearen 126.3. artikuluan xedatutakoarekin.\nIruñean, 2021eko otsailaren 9an.–Nafar Lansare-Nafarroako Enplegu Zerbitzuko zuzendari kudeatzailea, Mirian Martón Pérez.\nIragarkiaren kodea: F2102339


Armeria Eskola eta bere Elkartea egoera berrira egokitzen dira. - Armeria Eskola\nArmeria Eskola eta bere Elkartea egoera berrira egokitzen dira.\nData Maiatzak 22, 2020\nBeste hainbat erakunde, enpresa, saltoki eta abarrek bezala, Armeria Eskolak ere COVID-19ak eragindako errealitate berrira egokitu behar izan du.\nJoan den martxoaren 14an, Gobernuak ezarritako alarma-egoera ikusita, eta kontuan hartuta bai osasun-gomendioak bai Hezkuntza Sailarenak, telelanaren bidez lan egiteko modu berri bati ekin genion, eta malguak izan behar izan dugu egoera berri horretara egokitzeko. Era berean, segurtasun-protokolo berriak ezarri behar izan ditugu, zentroan aurrez aurre egon behar zuten langileek inolako arriskurik gabe egin ahal izango zutela bermatzeko.\nEgoera honen aurrean, Armeria Eskolak osasun-arloan segurtasuna bermatzeko egiten ari ziren ekimenetan parte hartzearen alde egin zuen. Gizarteari gure ekarpena egitea erabaki genuen, babes-maskarak sortuz eta banatuz. Hasiera batean ibilbide laburreko ekimena zirudienak, behar garrantzitsu bihurtu da sektore askorentzat, eta eskaerek ez dute etenik. Hala, erakunde publikoetatik zein pribatuetatik iristen ari zaizkigu eskaerak, eta 2500 maskara baino gehiago egin eta banatu ditugu modu altruistan, 7 irakasleko talde baten lanari eta dedikazioari esker. Hainbat lekutara iritsi dira maskara horiek, hala nola ospitaleetara, zaharren egoitzetara, merkatariengana, ostalariengana, etxeko arretako langileengana, ETEetara, prestakuntza-zentroetara, etab.\nGainera, epe horretan, web-orri berriaren diseinu-lanak bizkortu ditugu, eta, beraz, dagoeneko eskuragarri dugu www.armeriaeskola.eus webgunea, joan den maiatzaren 13tik. Bisitatzera animatzen zaituztegu.\nDenok dakigu errealitate berri bati aurre egin behar diogula, non harremanak izateko modua erabat aldatuko den. Jarduera telematikoarekin jarraitzen dugu, eta eskola klase presentzialetara itzultzea maiatzaren 25erako aurreikusita dago, jarduera praktikoetarako. Badirudi errealitate erdi presentzial berri hori geratzeko etorri dela, eta, beraz, Armeria Eskola, aurrez aurreko jarduera osorako segurtasun-neurri guztiak martxan jartzeaz gain, errealitate berri horretara egokitzeko lanean ari da.\nHeldu da hurrengo ikasturtea planifikatu eta antolatzeko unea; horrela, ekainaren 1etik 19ra bitartean ikasle berrientzako aurrematrikula epea martxan izango dugu. Maiatzaren 19an egindako ate ireki birtualen saioaz gain (webgunean dago eskuragarri), posible da elkar sakonago ezagutzea aurrez hitzordua eskatuta, betiere segurtasun-arauei eutsiz eta talde txikietan.\nArmeria Eskolako Elkartea\nElkartea ere bizkorra izan da, eta azkar egokitu da inguruko egoerara eta beharretara. Enpresekin batera lan egin dugu egokitzeko estrategia optimoa definitzeko. Zuzendaritza Batzordea funtsezkoa izan da, eta premia berriei eta landu beharreko lehentasunezko eremuei buruzko ikuspegia eman digu. Gaur egun, enpresa-ordezkaritza %70ekoa da Batzordean, eta horrek aukera ematen digu errealitatea bertatik bertara ezagutzeko eta bertara egokitzeko. Urte honetarako aurreikusitako proiektuak birbideratzeaz gain, 2021erako proiektuak diseinatzeko eremu estrategikoak egokitu behar izan ditugu.\nEnpresak jasaten ari diren zailtasunak ezagututa, finantziazioa bilatzeko, aholkularitza emateko eta diru-laguntzak izapidetzeko zerbitzu berri bat jarri dugu martxan. Diru-laguntzak kudeatzeko zerbitzu hau bereziki mikroETEei, ETEei eta autonomoei zuzenduta dago, eta, beraz, zerbitzu integrala ematen diegu enpresei beren helburuak lortzen laguntzeko.\nEta azkenik, elkartearen urteko kuoten ordainketa izan da arreta bereziz jorratu den beste gaietako bat. Bazkide ohien urteko kuoten kobrantza irailera arte atzeratzea erabaki dugu.\nEdozein zalantza izanez gero edo informazio gehiago nahi izanez gero, 943 20 32 44 telefonora deitu edo elkartea@armeriaeskola.eus helbidera jo dezakezue.\nInformazio pertsonalizatua Online formularioaren bidez\nMaiatzak 22, 2020\nArmeria Eskola, Deseskalada


Jose Landazabal Uriarte, Lakatos, Athleticen eta Bartzelonan jokatu zuen lehenengoa – Orgullo Athleticzale\nAthleticek eta Bartzelonak indarrak neurtuko dituzte, beste behin, Kopako finalean. Arerio zaharrak dira talde biak, zaharrak eta handiak direlako klub biak. Badira, izan, talde bietan aritu diren futbolariak. Ernesto Valverde bera, esate baterako. Edo Ezquerro, Jon Andoni…\nvía Jose Landazabal Uriarte, Lakatos, Athleticen eta Bartzelonan jokatu zuen lehenengoa – Hektor Ortega – Uriola.info.\nAnterior Entrada anterior: Bilbotarrek Kopako Finala hiriko puntu ezberdinetan ikusteko aukera izango dute\nSiguiente Entrada siguiente: Gabarrarekin amesten. Ibai Gomez eta Xabi Etxeita


Euskara normalizatzeko hitzarmena egin dute Lanekik eta Euskaltzaindiak - Debagoiena - Goiena.eus\nEuskara normalizatzeko hitzarmena egin dute Lanekik eta Euskaltzaindiak\nLeire Kortabarria 2014-06-06 13:50\nAndres Urrutia eta Rikardo Lamadrid.\nLaneki, Lanbide Heziketan euskara sustatzeko elkarteak eta Euskaltzaindiak lankidetza-hitzarmena sinatu dute, Lanekiren testu-masa Euskaltzaindiaren esku uzteko. Laneki ordezkatuz, bere presidenteak sinatu du hitzarmena; Aretxabaletako Lanbide Heziketa Institutuko zuzendari Rikardo Lamadrid da bera.\nJulen Elgeta, Lanekiko diruzaina; Kepa Altube, kudeatzailea; Maite Arozena, koordinatzailea; eta Xabier Kintana, Euskaltzaindiko idazkaria ere sinatze ekitaldian izan dira.\nHitzarmenaren ondorioz, Laneki elkarteak duen euskarazko testu-masa osoa Euskaltzaindiaren eskuetan jarriko du, Akademiak garatzen diharduen Lexikoaren Behatokiaren corpusa aberasteko. Testu-masa hori Zientzia eta Teknika egitasmoa elikatzeko ere erabil dezake Euskaltzaindiak.\nRikardo Lamadridek elkarlanaren garrantzia azpimarratu du eta hitzarmenaren hiru ildo nagusiak zehaztu ditu, hitz hauekin: "Batetik, euskara bera gizartera ateratzeko balio du; bestetik, euskara eta Lanbide Heziketa batzeak esan nahi du gizarteak baduela aukera euskaraz eman eta jasotzeko; eta hirugarrenik, Lanbide Heziketaren bidez, enpresa mundura hel gaitezke eta enpresa txikiak zein handiak euskaratzen lagundu".\nHitzarmena sinatzea pozgarria dela esan dute Urrutiak eta Lamadridek. Andres Urrutiak hauxe azpimarratu du: "Lanekik egunerokotasunean sortzen dituen lanabes eta materialak guztion erabilgarri bihurtzen dira hitzarmenaren bitartez".\nHelburua, euskarazko materiala sortu eta zabaltzea\nLaneki Lanbide Heziketan euskara sustatzeko irabazi asmorik gabeko elkartea da. Hetel eta Ikaslan elkarteek sortua, 2001. urtean, hauek dira bere helburuak: Lanbide Heziketarako materialak sortzea, euskaratzea eta erabiltzaileen eskura askotariko euskarrietan jartzea, bai eta hiztegi tekniko bat sortzea ere. Elkarteak 34.000 ikasle eta Lanbide Heziketako 79 ikastetxe publiko eta hitzarmendun batzen ditu, eta gaur egun D ereduan ikasten duten 8.000 bat ikasleengan eta 3.000 bat irakasleengan eragiten du. Euskarazko materiala eskura ipintzen du www.jakinbai.eu webgunean. Lanekiren erakunde laguntzaileetako bat Debagoieneko Mankomunitateko udalak dira.


Kendu bizarra Precision System 6 erabilita - Mercadona\nPrecision System 6 ez da besteak bezalakoa; bizarra egunero egin behar dutenei bereziki zuzendutako irtenbide erabatekoa da, azal sentikorra eta bizar itxia dutenentzat ezin egokiagoa. Diseinu aurreratua du, eta beste aitzurretatik bereizten duten funtzionalitate berritzaile hauek:\n6 orri: atzeko partean doitasunezko ebakigailua du iristen zailak diren tokietarako (sudur azpia eta belarri ondoak), eta xaflen artean distantzia maximoa du, hobeto garbitzeko.\nBuru baskulatzaile eta pibotatzailea: aurpegiaren eremu eta txoko guztietara hobeto egokitzeko.\nBanda bikoitz lubrifikatzailea: xafla larruazalean hobeto irristatzeko eta azal sentikorretan narritadurarik ez eragiteko.\nBabes-banda: larruazala luzatu eta apar-soberakinak kentzeko.\nAloe vera eta E bitamina ditu.\nDiseinu ergonomikoko heldulekua.\nBizarra ondo-ondotik kentzen du lubrifikazio-plus bat emanez. Ezin hobea da egunero egin beharra duten bizar itxietarako.\nErabilerrazagoa izan dadin, garrantzitsua da ilea leuntzeko produktu bat erabiltzea (bizarra mozteko gela, bizarra kentzeko aparra...) bizarra egin aurretik. Ez ukitu zuzenean orriak, ebakirik ez egiteko.\nHona hemen beste xafla batzuk zure beharretara hobekien egokitzen dena aukeratu dezazun.


Porcelanas Bidasoa Lantegia gogoan - Artikulua - Gipuzkoa ETORKIZUNA ORAIN\nPorcelanas Bidasoa Lantegia gogoan\nErakusketa abenduaren 15etik martxoaren 5era ikusgai Oiasso Museoan.\nPorcelanas Bidasoa lantegiko pieza-kopuru handi batek eta beste elementu batzuek tokia partekatzen dute testigantza historikoekin eta 80 urteko ibilbideko argazkiekin\nJosé Antonio Santano Irungo alkateak, María José Tellería Gipuzkoa Foru Aldundiko Kulturako zuzendariak, Karlos Olivé argazkilari irundarrak eta Pía Alkain Oiasso Erromatar Museoko zuzendariak ostegunean aurkeztu dute "Porcelanas Bidasoa: Industria, Artea eta Memoria" erakusketa. Hirian datozen hilabeteetan izango den kultura hitzordu garrantzitsuenetako bat. Irungo lantegi ospetsuaren 80 urteko ibilbideko historia ekarri nahi da gogora.\n“Porcelanas Bidasoaz hitz egitea hiriaren historia hurbilena azaltzen duten Irungo nortasun ezaugarriez hitz egitea da. Nork ez du ikusi edo ez dauka etxean Porcelanas lantegiko baxera pieza bat, edo nork ez du ezagutzen lantegian lan egin zuen norbait? Erakusketa era esklusiboan landu da irundar museo horretarako. Memoria historikoaren ariketa bat da eta oroitzapen eta omenaldi osagaia eskainiko die han lan egin zuten pertsonei,eta iragan artistiko eta industrial irundarraren adibide handi baten kontakizuna egiten lagunduko du” adierazi du alkateak.\nErakusketaren abiapuntua Karlos Olivé argazkilari irundarrak lantegia itxi zenean hartutako argazki batzuk dira. Lan horretatik abiatuta eta Kultura departamentuaren bidez –departamentu horrek ulertu baitzuen irudi bilduma horren balio historikoa eta kulturala-, Irungo Udalaren eta Gipuzkoa Foru Aldundiaren arteko lankidetza egiteko aukera aztertzen hasi zen, irismen handiagoko erakusketa bat egiteko. Horrela, Gordailuan dauden materialak aprobetxatuz (Gipuzkoako Kultura Ondare Higigarriaren zentroa, Belaskoenea), lantegiaren ekoizpen guztia birpasatu nahi da.\nErakusketa horretako garrantzi handieneko piezen artean, Junkaleko Amaren tamaina handiko erreprodukzioa nabarmentzen da, are harrian egina. Lantegiaren aurreko aldea apaintzen zuen eta erakusketa egin bitartean, museoko atondoan egongo da. Bildu den bildumaren gainerakoa platerekin, pitxarrekin eta beste pieza batzuekin osatzen da. Haietako batzuek estatuko artista batzuk egin dituzte eta beste batzuk nazioarteko artistek, hala nola, Salvador Dalík, Pablo Picassok, besteak beste. Bertako artistei eskainitako gune bat ere badago. Portzelanan egiten lanaren profesional handiak ziren eta zeregin mota guztiak egiten zituzten: prototipoa diseinatzen zuten; eskultura, moldeatutako piezen junturak, dekorazioaren diseinua lantzen zituzten eta eskuz pintatzeaz ere arduratzen ziren. Conchita Laca artistaren gune berezi bat ere nabarmentzen da. Lantegian lan egin zuen 1952tik 1984ra arte; bertan, eskuz egiten zituen loreak ikusi ahal dira.\nErakusketaren beste erreferenteetako bat Karlos Olivé argazkilariak hartutako 23 argazkiak dira, baita eraikuntzari eta lantegiaren tokiei buruzko beste argazki batzuk ere, José Mari Castilloren, Miguel Salaberriaren eta José Luis López de Zubiriaren artxibo historikoei esker. Gainera, 14 minutuko bideo bat proiektatzen da; bertan, lantegian lan egin zuten pertsonen testigantzak ematen dira. Ikus-entzunezko hunkigarri bat da, eta esperientziak eta pasadizoak kontatzen dira. Bitxikeria gisa, erakusketan dago Irungo lantegitik atera zen azken portzelana: Rafael Burgosek diseinatutako aretha bilduma. Erakusgai dauden material guztiak azaltzen dituzten hamabi informazio-panelek osatzen dute bilduma.\nErakusketa datorren martxoaren 5era arte egongo da irekita, ordutegia: Goizez, astearte igandera, 10:00 - 14:00 eta arratsaldez, 16.00 - 19:00.


Datuek hobera egin dute Hego Euskal Herrian, 142 Nafarroan eta 801 EAEn\nForu Gobernuak aurreratu dituen datuen arabera, 142 kasu berri batu ditu azken 24 orduetan, irailaren 6tik izan den daturik baxuena.\nAzken orduetako datuen arabera, Nafarroak koronabirus bidezko kongioen kurbaren kontrola mantentzen du. Foru Gobernuak jakitera eman duenez, 142 kasu berri izan ziren atzo (atzo baino bat gutxiago), eta behin-behineko datuak baieztatuko dituzte.\nHala ere, positibotasun-tasa zertxobait handiagoa da eta % 8,8ra igotzen da, igandean 1.617 PCR eta antigeno proba egin ostean.\nHorrela, azken jardunaldietako joera berretsi da, joan den astean zehar kobid kasu berriek pixkanaka behera egin baitute.\nBi hilabete baino gehiagoko kopururik txikiena da, zehazki, irailaren 6tik, orduan 108 kutsatu baitziren. Hala ere, asteburuko joera hori aste barruan baieztatzen den ikusi beharko da.\nBestalde, Eusko Jaurlaritzak jakinarazi duenez, 801 positibo eman dituzte: 73 Araban, 407 Bizkaian, 307 Gipuzkoan eta 14 EAEtik kanpo bizi diren pertsonen artean. Positibotasun tasa % 7,8koa da, aurreko eguneko ehuneko bera, larunbat honetan iragarritako % 8,2koa baino apur bat hobea.\n100.000 biztanleko pilatutako intzidentziak ere hobera egin du hamalau egunetan, 837,65etik 824,81era. Gipuzkoan hobekuntza nabarmena izan da, 1.104,58tik 1.075,58ra.\nDonostian 121 kasutik 67ra pasatu dira egun batean, eta Irunen 32tik 23ra. Errenterian ere hobera egin du, 27tik 13ra, Andoainen 11tik 1era eta Astigarragan 10etik 1era. Bestalde, kutsatze kopuruak gora egin du Arrasaten (16tik 24ra) eta Bergaran (8tik 18ra). Hernanin 10 izatetik 18 izatera pasatu dira.\nKutsatze berriak erdira jaitsi diren arren (57tik 28ra), Eibarrek du intzidentzia-tasarik altuena, 2.470,9.\nBizkaiari dagokionez, Bilbon beherakada handia izan da kasu berrien kopuruan, 180tik 120ra. Eta gauza bera gertatu da Barakaldon, 24tik 17ra. Getxon 47 kasu berri detektatzetik 36 identifikatzera pasa dira.\nBalantzaren beste aldean Portugalete (5 kasu izatetik 20 izatera pasa da) eta Zalla (2 kasu izatetik 13 izatera) daude. Aipatzekoa da Karrantzako egoera, egun batean kutsatu baitira, 1etik 21era.\nNahiz eta azken egunetan egoerak hobera egin duen, 15 kasu berritik 10era jaitsiz, Ermuan izan da intzidentzia metatuaren tasarik altuena, 1.384,13.\nAraban, Gasteizen 94 kasu berri izan dira larunbatean, eta 57 igande honetan. 5.000 biztanletik gorako udalerria da hiriburua, 500 kasu metatu baino gehiago dituena. 559,82 inguruan dago.\nOspitaleei dagokienez, igande honetan 145 pertsona zeuden zainketa intentsiboetako unitateetan, ostiralean eta larunbatean baino bat gutxiago. Hala ere, ospitaleetan ospitaleratutako 19 pertsona gehiago daude, 483, ostiral honetan, eta 516, igandean.\nAzkenik, aipatzekoa da oinarrizko ugalketa kopurua, R0 bezala ezagutzen dena, ostiral honetan 0,95 izatetik igandean 0,91 izatera pasa dela.\nBizkaiko egoitzen sareko erabiltzaile bat hil egin da azken orduetan, eta pandemiaren bigarren olatua hasi zenetik 90 pertsona hil dira. Gaixotasun honen egoiliar positiboen kopurua 179raino igo da, hau da, duela bi egun baino 24 kaltetu gehiago, eta foku berri bat aurkitu da Karrantzako zentro batean, 22 kalteturekin, gehienak sintomarik gabekoak.\nBizkaiko Foru Aldundiko Gizarte Ekintza Saileko Ikuskapen eta Kontrol Zerbitzuak emandako datuen arabera, igande honetako (azaroak 15) jardunaldia ixtean, adineko pertsonentzako 155 egoitza baimenduen sarean 114 erabiltzaile daude positibo baieztatuta zentroetan, eta 22 ospitaleratuta daude.\nBestalde, gaixotasuna gainditu eta dagoeneko negatiboa eman duten erabiltzaileen kopurua 2.104ra igo da, azken orduetan bederatzi egoiliar batu ostean.\nBizkaiko egoitzetako langileen artean, 102 langile positibo baieztatuta daude, aurreko zenbaketan baino bost gehiago, eta beste 80 isolamenduan daude, baina ez dute covid-19 baieztatu, bost gutxiago.


Zein dira ekintzetarako deiak egiteko ohiko 5 motak? | Martech Zone\nZein dira ekintza-deiak egiteko ohiko 5 motak?\nUztailak, asteartea, 31, 2018 Douglas Karr\nHemen etengabe ari gara CTAei buruzko aholkuak ematen arrakastarako oso kritikoak direlako. Behar ez dituzula pentsatzeko tentazioa izan dezakezu - irtenbide batek hurrengo mugimendua hartuko du zure edukia oso ona delako. Nahiago nuke horrela gertatu baina, maizago, jendeak alde egingo du. Baliteke inspiratuta eta gauza batzuk ikasita utzita ... baina hala ere alde egiten dute.\nEkintza-deiaren oinarriak partekatu ditugu mezu honetan, Zer da CTA, eta CTAak ezinbestekoak dira edozeinetan webgunearen hedapena. Baina ez dugu eztabaidatu zer diren gehien erabiltzen diren ekintza-deiak, zergatik funtzionatzen duten eta CTA bikaina diseinatzeko praktika onenak ... orain arte Breadnbeyond-eko infografia honekin, 5 Ekintzetara gehien erabilitako deia.\nGehien erabiltzen diren 5 ekintzetarako deia:\nPantailako Ekintzara Deitzeko - ordenagailuan edo telefonoan ikusten duzun edozein CTA pantailako CTA da. Esteka bat izan daiteke, edo baita klik egiteko telefono zenbaki bat ere.\nBotoi bakarra - Ekintzarako dei sinple eta zuzena, botoia arreta zentro gisa. Gehienetan, CTA mota honek letra indartsua du letra-tipo izugarriarekin eta kopia laburren azpian.\nDoako aukerak hautatzea - Zure helbide elektronikoa sartzeko testu-eremua trukean zerbait lortzeko, hala nola, buletina, liburu elektronikoa, liburu zuria, etab. Ikusle bat sortzeko eta zuzeneko salmentak sortzeko CTA bikaina da.\nPremium probak - Plataformetarako, ezinbesteko CTA da. Prospektibo batek berehala erregistratu eta produktu bat probatzea saltzailearekin inoiz hitz egin gabe ahalbidetzen du.\nThe No Bulls ** t - Aurreikuspenekin haiekin lan egin nahi duten markentzako CTA. Oso konfiantzazko marka behar da hori jartzeko, baina galtzeko beldurra sor dezake, FOMO, bihurketa gehiago bultzatzen dituena.\nHona hemen infografia: hartu denbora bakoitza probatzeko eta ikusi nola aprobetxatu CTA estrategia zure negozioan bihurketa gehiago egiteko!\nTags: ekintzarako deiaekintzarako deiakCTAdeskargatu ctadoako deskarga ctadoako eskaintza ctadoako proba ctazezenketarik ez ctapantailako ctaprima eskaintza ctabotoi bakarra cta\nZergatik ez da gako-hitzen sailkapenak inoiz izan behar zure lehen mailako errendimendua?\nSalmenta gehiago lortzeko 15 mugikorreko marketineko aholkuak


Urtez urte, mendiz mendi. Noticias de Gipuzkoa\nGoierriko Mendizale Beteranoak taldeko kideak Kantabrian. GMB\nGoierriko Mendizale Beteranoak taldeak 10 urte bete ditu eta aurten, lehenengoz, Euskal Herriko Mendizale Beteranoen I. Topaketa antolatu dute ilusio handiz.\nM. Aranbururen erreportajea eta argazkia - Viernes, 8 de Junio de 2018 - Actualizado a las 06:04h.\nDuela hamar urte 21 goierritar aurre-erretiratu eta erretiratuk Euskal Herriko hainbat leku historiko, herri, auzo, eskualde, mendi eta bideak gogora-tzeko edo ezagutzeko oinezko bidea aukeratu eta bide eta ibilbide ezagunak egiten hasi ziren. Urte hauetan dozena bat ibilbide osatu dituzte eta poliki-poliki taldea handitzen joan da. Gaur egun, 92 mendizalek osa-tzen dute Goierriko Mendizale Beteranoen taldea: hemeretzi emakumezkok eta 73 gizonezkok. Urte guzti hauetan irteera ugari egin dituzte;tartean, 2009. urtean egin zuten lehenengo irteera, Euskal Pirinioko Bira. Egin duten azkena Arabako Mugetan Zehar bidea izan da eta bi urtetan osatu dituzte, 2016 eta 2017an. “Gu mendizaleak gara eta zaletasun horri eustea da gure asmoa”, adierazi du Juanjo Mugika, taldeko kideak. Horrez gain, egitasmo honek emandako guztia ere nabarmendu nahi izan du: “ekintza honek asko eman digu, bizitza eman digu. Astero horrelako irteera bat izatea astea betetzea ekartzen digu parte hartzen dugunoi”.\ngoierrin barrena Urteurrena ospatzeko asmoarekin zenbait ekitaldi antolatu dituzte;batzuk guztiei irekiak eta beste hainbat, berriz, taldeko kideentzat erreserbatuko dira. Ekitaldi ireki horietako bat Goierriko eta Euskal Herri guztiko beste hainbat mendizalerekin egin nahi duten juntadizoa da: Euskal Herriko Mendizale Beteranoen I. Topaketa. Horrez gain, Euskal Herriko hainbat punta eta muga igaro ondoren, eskualdeari begira jarri dira Goierriko Mugetatik Bira ere antolatu dute. “Goierri eskualde bat izanik bertako mugetatik barrena ibilaldiak egitea ideia aproposa iruditu zitzaigun. Gainera, gazteentzat mendizaletasunarekiko afizioa sortzeko ere balioko du”, esan du Mikel Oiartzabal taldekideak.\nGaur bertan hasiko dute bira hau eta sei etapa desberdinetan banatu dute. Hala, gaurkoan Gaintzatik hasi Matxinbentara joango dira, hain zuzen, 22,3 kilometroko bidea. Hurrengoak uztailaren 7an, uztailaren 21ean, irailaren 22an, urriaren 6an eta urriaren 20an izango dira. Partaidetza irekia izango da ibilbide guztietarako, baina gehienez ere 60 partaide onartuko dituzte. Interesa duen orok goierrikomb@gmb.eus helbidera idatzi dezake irteeren inguruko informazioa eskatu edo izena emateko. Bataz beste, ibilaldi bakoitzak 20 kilometro luzera ingurukoak izango dira eta nahi duten guztientzat irekiak izango diren arren, mendiko asegurua izatea behar beharrezkoa izango da eta fisikoki prestatua egotea ere bai.\nEkaineko azken astean, berriz, Euskal Herriko Mendizale Beteranoen I. Topaketa antolatu dute, nahiz eta oraindik data ez den zehaztu. “Araba, Bizkai, Gipuzkoa, Lapurdi eta Nafarroako hainbat taldek parte hartuko dute eta 280 lagun inguru espero ditugu”, agertu du Joxean Imaz mendizaleak. Aralarko Oiduiko saroia izango dute bilgune eta bertan “elkar ezagutzeko” aukera izango dute mendizaleek, erromeria eta solasaldia tartean dituztela. Azken finean, sasoian mantentzeaz gain, bestelako xedea ere baduela gaineratu du Xabier Oiartzabal antola-tzaile eta mendizaleak: “ariketa fisikoa egiten dugu irteera hauen bitartez baina horrez gain, emozionalki, kohesio soziala ere lantzen da”. Hala, adibide moduan jarri dute taldekidea den Joxan Imaz. Taldean duten beteranoena da, baina elkarteko kideek azaldu dute adina ez dela muga bat Imazentzat: “guk ere nahi dugu bere adina betetzean Joxan bezain ondo egotea, ikusi egin behar da mendian gora nola ibiltzen den”. Horregatik, joan den apirilean omenalditxo bat egin zioten Lizarragatik Unanura egin zuten ibilaldia, eta bertako elkarte batean bazkaldu zuten ondoren.\nGoierritar mendizale hauek beste behin erakutsi dute adina ez dela muga eta mendizaletasunarekiko maitasunak gailur guztiak igotzeko gaitasuna eskaintzen duela.


Zer jan eta nola erosi galderei erantzuteko jardunaldiak\nHurrengo urriaren 24 , 25,26 eta 27an ,Labore eta Gite-Ipes elkarteek antolatuta , elikadura burujabetzari buruzko jardunaldi interesgarriak burutuko dira Bilbon. Lau egun horietan , arratsaldeko 19:00etan, arloko aditu ezagun batzuek ( Paul Nicholson, Jagoba Errekondo, Jose Manuel Sánchez Gordillo,...) oso hitzaldi argigarriak emango dituzte Bilboko lau leku ezberdinetan .\nEgungo testuinguruan, elikadura burujabetza Euskal Herrian, eta Bilbon zehatzago, gogoetarako marko bat eskaintzea dugu xede: gaurko nekazaritza industriala jasangarria da? Iraungarria da? Elikadura negozio bihurtzeak nora garamatza? Alternatibarik badago? Teorian sakontzeko, eta baita praktikaren bitartez erantzun posibleak atera nahiko genituzke, aurkezturiko mahai-inguru hauekin.\nGaiak gaurkotasuna eta garrantzia badu, hori agerikoa da. Hainbat norbanako eta eragile murgilduak daudela ikustea baino ez dago horretaz jabetzeko. Gure partetik, elikadura burujabetzaren inguruko ezagupena zabaltzeko eta eztabaida sustatzeko ekimena garatzeko baliabide izan nahiko genuke ekimen honen bidez.\nJardunaldietan parte hartzeko ez da izenik eman behar. Saioetako sarrera guztiz librea da.\nURRIAK 24, 19:00ETAN, ANTZOKIAN (ABANDO) : "ELIKADURA NEGOZIOA ALA DENEN ESKUBIDEA? ( PAUL NICHOLSON- Via campesina-EHNE) y David Garnatxo ( Landare)\nURRIAK 25, 19:00ETAN, KRML BIZIRIK ( KARMELON- SANTUTXUN) : "ALTERNATIBA ERAIKITZEA POSIBLE DA?" (JOSE MANUEL SANCHEZ GORDILLO -Marinaleda-; JAGOBA ERREKONDO-Agroekologian aditua- ) /\nURRIAK 26, 19:00ETAN, GAZTE LOKALEAN ( DEUSTUA. LUZARRAGA 1) : "BURUJABETZA EKONOMIKOA, SOBERANIA POLITIKOAREN OINARRIA" ( ESTI BESA-Arabar errioxa ardoa- ; JON LEGORBURU- Labore Oarsoaldea).\nURRIAK 27, 19:00ETAN, EKOETXEAN ( PELOTA 5) : "URRATSEZ URRATS EUSKAL HERRIAN ELIKADURA BURUJABETZAREN BIDEAN" (SONIA INGUNZA - EHNE ; Michel Berhokoirigoin - EHko Laborantza Ganbara)\nBukaera emateko produktuen dastaketa: ardoa, gazta, produktu ekologikoak borondatearen truke.


Zapore ona utzi dute Andramari jaiek - Aretxabaleta - Goiena.eus\nImanol Gallego 2014-08-17 20:38\nBi herritar topa egiten.\nDomeka jaietako azken eguna den arren, Aretxabaletan gogotsu bizi duten jarduna da. Asteburu luze baten ostean, herri bazkaria egin dute, eta horren ostean, arratsalde guztia jolasean eman dute.\nEguzkiak gogor jotzen zuenez, plazako arkupeetan bazkaldu behar izan dute aretxabaletarrek, baina beroak garrantzirik izango ez balu bezala, paella guztia jan dute. Horren ostean jolasen garaia iritsi da, txikiek egurrezko jolasak izan dituzte, gazte eta nagusiek aldiz, euren arteko pikea izan dute.\nOhitura ezin dira alde batera eutsi eta sokamuturra klasiko horietako bat da. Durana kalean zezen plaza bihurtu da eta guztira lau zezen izan dira bertan. Bigantxek hiru pertsona harrapatu dituzten arren, guztia susto batean geratu da.\nAzken ordu hauetan musikak eta jai giroa izango da nagusi Aretxabaletan. Festarako gogoa dutenek, Aretxabaletan nahi adin aurkituko dute. Jaietako egitaraua gauerdian amaitzen den arren, ziur askok, gosariarekin borobilduko dituztela aurtengo jaiak. Herritar ugari bihar opor lekuetara bueltatuko diren arren, ez da urteko astelehen errazena izango. Nabari da jaiek zapore ona utzi dutela herrian.


Harpidetu asteko buletinera - Zientzia.net\nHasiera » Harpidetu-buletinera Harpidetu asteko buletinera\nEposta: Captcha: Pribatutasun-politika onartzen dut Datu Pertsonalak Babesteari buruzko abenduaren 13ko 15/1999 Lege Organikoan xedatzen dena betez, zure datu pertsonalak “KOLABORATZAILEAK” fitxategian sartuta daudela aitortzen dugu. Horren helburua da elkarlana sustatzea, ikerketen eta zientzia-dibulgazioaren berri ematea eta euskararen normalizazioa bultzatzea. Datu horiek marketin-enpresei laga ahal zaizkie .Fitxategia Datuak Babesteko Agentzian erregistratu dugu, eta datuen segurtasuna bermatzeko neurriak ezarri ditugu.\nFitxategi horien erantzulea ELHUYAR FUNDAZIOA bera da, eta, nahi izanez gero, aipatutako Legean aurreikusitako sarbide-, zuzenketa-, ezeztapen- eta aurkaritza-eskubideak balia ditzakezu; horretarako, eskaera bat bidali behar duzu datuensegurtasuna@elhuyar.com helbidera, NANaren kopiarekin edo nortasuna egiaztatzeko beste agiri batekin batera.\nBaldintza hauek irakurri eta onartzen ditut


Predicadera - Espolón renacuajo (5b, 95 m, derrigorrez 5a) ~ Eskalatzen\nPredicadera - Espolón renacuajo (5b, 95 m, derrigorrez 5a)\nEgilea X Larretxea Ordua 16:47 Komentariorik ez\nBideari buruz Interneten informazio gutxi zegoenez hasiera ikusirik pentsatzen genuen bide osoa ongi ekipatuta egongo zela, baina gauza asko aldatzen da L2an. Lehen 25 metroak nahiko etzanak dira, baina parabolt bakarra dago (lehen erresaltean, bilgunetik 8 m ingurura). Lehen eta bigarren aseguruen arteko urrutiratzea izugarria da (15-20 m ingurukoa). Egia da arrokaren kalitatearekin eta plaka den etzanagatik oso zaila dela zerbait apurtu eta erortzea, baina aseguru pare bat faltan bota genituen zati horretan. Eskerrak friendsak igo genituela. Urrutiratze horretan autobabes pare bat jartzeko aukera dago (tomen urdina eta berdea jarri genituen), baina katxarreatzen eta tokiak aurkitzen jakin behar da. Leku aproposak ez badira aurkitzen psikologikoki estualdi ederra pasa ahalko da.\nAzken bilgunea eraztunik gabe. Malloiren bat eraman.\nIristeko eta hurbiltzeko: Ikus hurrengo sarrera. Eskuineko sektorera hurbiltzeko onena C bidezidorra, muinoari buelta osoa ematen diona, jarraitzea da.\nL1 (20 m, 5 aseguru, 4c). Horma motz bat hasieran, 4-5 m ingurukoa, 2 paraboltekin babestua. Bigarren aseguruaren azpian, justu bere azpian, dago pasagunea ematen ahalbidetzen duen euste leku ona. Euste lekua zertxobait altu geratzen da eta trukua beheko zuloa alderantziz, behetik gora, hartzea da. Horreko oinak zertxobait igotzea ahalbidetzen dizu eta horrela euste lekura iritsi zaitezke. Jarraian eskuin aldera igotzen den euste leku onak dituen plaka. Gandor etzan batera irteten da. Azken metroak (5 edo 6) asegururik gabe arroka trinkoz osatutako plaka etzan batetik.\nL2 (40 m, 4 aseguru, 5b). Parabolt batez babesturiko erresalteraino iritsi arte (urrutiratzea) plaka etzan bat. Ondoren, diedrotxo-kanal batera iritsi arte, berriro plaka etzan bat. Diedrotxoan totem urdin bat ipintzeko aukera dago. Berriro plaka etzanetik igotzen jarraitzen da horma bertikal baten oinarrira iritsi arte (hemen totem berde bat jartzeko aukera dago, baina zertxobait kili-kolo). Horma bertikala ongi kokatutako hiru aseguruekin babestua. Lehen asegurua jarri ondoren hobeto igotzen da zertxobait ezker aldetik.\nL3 (35m, 1 aseguru, 3c). Ipuru aldera igo (zintaren bat jartzeko aukera) eta ondoren eskuineko gandortxotik igotzen jarraitu. Bertan dago luzeko parabolt bakarra. Ondoren plaka zabal eta oso etzan bat. Azken zati honetan autobabeseren bat jartzeko aukera dago.\nJaitsiera: Bidetik rapelatuz.\nMateriala: 6-7 zinta + bilgunerako materiala. Friends joko bat L2rako.\nArroka: Kararria. Tillita trinkoa.\nNor irekia eta ekipatua: ??\nCategories: 5a, Huesca, Semiekipatua


Pasahitza sorgailu, kalkulagailua online, bihurgailua\nPasahitza sorgailu - pasahitz seguru indartsu oinarritutako keyword sortzeko. pasahitz berdina sortzen da beti oinarritutako hitza berean. hitza zen ez bada sartutako ausazko pasahitz bat sortuko da. Ez asmatu pasahitzak, sortu ezazu doan!\nKeyword 6 eta 99 karaktere, maiuskulak eta minuskulak desberdin dira izan behar dira.\nAsmatu yourself giltza sinple bat edo pasahitzak seguruak sortzeko bakarrik ezagutzen duzun arau bat.\nEz gorde, transmititu edo pasahitzak buruz ikasi!\nAdibidez, gakoa gunean url non saioa bateko lehen pertsonaia izan daiteke.


Jatetxetik arriskurik gabe jatea | Consumer\nJatetxetik arriskurik gabe jatea\nJatetxe batean bazkaltzen denean, aukera egokia da eskaintzen diren elikagaiek kalitate baldintzak betetzen dituztela egiaztatzea\nJatetxe batera joaten denean, edozein aukera dela ere (tradizionalak, modernoak, exotikoak, ekonomikoak, garestiak, bufeak…), garrantzitsua da higiene- eta osasun-kalitatearen irizpideak ez ahaztea. Maiz baloratzen dira gutxien, nutrizio-propietateak, plateren zaporea edo egin dizkiguten gomendioak lehenesten baitituzte. Baina kontuan izan behar da jatetxe baten alderdi batzuk, zer establezimendu-mota den eta zer higiene- eta garbitasun-maila duen adierazten dutela. Artikulu honek azaltzen du zertan jarri behar dugun arreta jatetxe seguru batean gauden jakiteko eta sektore horretan ezarri diren azken neurriak zein diren jakiteko.\nAskotan, jatetxe edo taberna bateko atea zeharkatu baino ez da egin behar, lokala garbi dagoen edo han kontsumitzen diren elikagaien segurtasuna arriskuan jar dezaketen akatsak dituen ikusteko. Jatetxeek, kafetegiek edo jateko janari-establezimenduek jateko seguruak diren elikagaiak zerbitzatzeko betebeharra eta erantzukizuna dute, eta, horretarako, higiene- eta mantentze-baldintza jakin batzuk bete behar dituzte. Garrantzitsua da objektu eta eremu jakin batzuei arreta jartzea, higiene-arau egokiak betetzen diren egiaztatzeko: lokala zer baldintzatan dagoen, sukaldeetan prestatzen diren elikagaiak prestatzeko eta manipulatzeko sistemetan zenbait akatsen zantzua izan daiteke.\nJatetxe segurua da?\nJanaria zerbitzatzen den lokal bateko zikinkeria ibilgailu bihur daiteke eta germen-gordailu\nGutun mota eta langileen tratua bezalako alderdiez gain, jatetxe bat aukeratzean, beste ohar batzuk lehenetsi beharko lirateke, hala nola, instalazioen eta langileen kalitatea eta garbitasuna. Elikagaien segurtasun maila altua jardunbide egokien eta garbitasun arduratsuaren bidez lortzen da. Horrek guztiak kontsumitzaileen segurtasuna areagotzen du eta konfiantza handiagoa sortzen du.\nKontsumitzaile/bezeroa zenbait alderditan finka daiteke gutxieneko segurtasun-irizpideak betetzen diren egiaztatzeko:\nEstablezimenduaren instalazio eta zerbitzuek egoera onean egon behar dute. Lurzoruek garbi egon behar dute, zikinkeria-hondarrik, paperik, isuririk, koiperik edo hondakinik gabe.\nBarrak barran erakusten badira, bitrinak babestu behar dira, eta baldintza sanitario egokietan kontserbatu behar dira, hau da, behar den guztietan hoztuta. Kontsumitzaileak neurri horiek eskatu behar ditu eta eska ditzake.\nLangileek, bai sukaldariek bai zerbitzariek, higiene egokia eduki behar dute, elikagaiak manipulatzeaz arduratzen baita.\nBaxera eta mahai-tresnak higiene-egoera onean egon behar dira.\nPrestatutako elikagaiek oraindik egosita ez daudenetatik bereizita egon behar dute.\nGarbiketa-produktuak leku egokietan gorde behar dira, elikagaietatik urrun. Ontziak ondo itxi behar dira.\nPlater, kopa, edalontzi eta bestelako tresnek ez dute hausturarik izan behar, eta hautsita egon behar dute: izan dezaketen zikinkeriaz gain, lesioak eragin ditzakete.\nEtxeko animalien sarrera kontrolatu behar da.\nKonketak sukaldetik eta jangelatik isolatuta egon behar du. Bere itxurak lokal osoko higienearen adierazle fidagarria izan behar du. Janari-erabiltzaileen zerbitzuak ez dira bezeroenak bezalakoak izan behar.\nKontuan izan behar da ikuskapenak egiten direla aldizkako azterketen bidez, elikagaien higiene- eta segurtasun-baldintzak betetzen direla bermatzeko. Hori guztia, erabiltzen diren produktuek berme guztiak dituztela ziurtatzeko. Funtsezkoa da hori, izan ere, lokalaren higiene-egoera txarrak elikagaien osasungarritasunari eragin diezaioke. Zikinkeria ibilgailu bihur daiteke, eta germen-gordailu.\nAlergenoei buruzko informazioa jatetxeetan\n1169/2011 Araudiak jatetxeei eta tabernei janariek izan ditzaketen alergenoei buruzko informazioa ematera behartzen ditu, abenduaren 13tik aurrera. Neurri horrek mesede egiten dio zenbait elikagairekiko intolerantzia edo intolerantzia duten pertsonei. Ezarri berri den neurri honen bidez, alergenoak dituzten platerei buruzko informazioa eman nahi da, eta kontsumitzaileari jakin nahi da zer jaten duen zehazki. Helburua da alergenorik ez izatea, hala eskatzen duten plater batzuetan.\nLegeak “kolektibitateak” barne hartzen ditu, besteak beste “jatetxeak, jantokiak, ikastetxeak, ospitaleak eta janariak hornitzeko enpresak, non, enpresa-jarduera gisa, azken kontsumitzaileak kontsumitzeko prest dauden elikagaiak prestatzen baitira”. Osagai nagusiak glutena duten zerealak (garia, zekalea, garagarra, oloa, espeltaedo kamet) dira; krustazeoak, arrautzak eta produktuak, glutena dutenak (espelta, espelta, etab.); krustazeoak; arrautzak eta produktu basatiak; krustazeoak; arrautzak eta produktu eratorriak; apioa; arrautza, sesamo-aleak; eta moluskuak, besteak beste. Informazioa idatziz edo ahoz eman daiteke, bezeroak hala eskatzen badu eta lokalak zerbitzu hori duela jakinarazi behar badu.\nalergeno higiene-eu jatetxe limpieza-eu taberna


"Lehia estua" espero dute Sopelan - Sopela - Hiruka.eus\n"Lehia estua" espero dute Sopelan\nHiruka.eus 2015-05-24 17:32\nGuillermo Vio "Willy" EH Bilduko alkategaiak 20:00etara arte itxaron beharko du bozkatzeko, mahai batean ikuskatzaile baitago.\nGuillermo Vio "Willy" gaur egungo Udal Gobernuaren buru den EH Bilduren alkategai berriak "lehia estua" espero du domeka honetako udal hauteskundeetan. 2011ko udal hauteskundeetan Bildu nagusitu egin zitzaion EAJri, Sopelakoa ezkerraldeak eskualdean lortu duen Udal Gobernu bakarra bilakatuz. Orduan, jeltzaleek baztertu egin zuten PSE-EE eta PPgaz Udal Gobernua osatzea. "Nire desioa, ulergarria denez, EH Bildu aurretik geratzea eta alkatetza mantentzea da", adierazi du hautagai ezkertiarrak. EAJkoek ere irabaztea espero dute, Gontzal Hermosilla alkategaiak esan duenez. Bere berbetan, "nahiz eta zenbaketa egin arte ezin daitekeen jakin, oso kanpaina ona egin dugu eta jendeak konfiantza handia eman digu. Sentsazio oso onak dauzkagu, jendeak esaten digunaren arabera".


Haurtzaroko hausnarketak eten zizkidanan ateko zaratak. Ospitaleko araudiaren berri ematera zetorkidan kartzelazaina. Nire ustez, batez ere pizti habia berrian goxoan ote zegoen ikustera etorri zunan.\nEgunean promenada txanda bakarra izango nuela jakinarazi zidan. Goizez edo arratsaldez, haiek erabakitzen zutela noiz. Goizean atea irekitzean galdetuko zidatela atera nahi ote nuen ala ez, eta orduan jakingo nuela promenadaren ordua, ez lehenago. Ordu eta erdi inguru iraungo zuela.\nEguerdia pasata zenez eta egun hartako txanda goizez izan zenez, biharamunera arte ez nintzela gelatik aterako esanda alde egin zuen.\nOspitalera abiatu aurretik erabakia nuen, espetxeratu nindutenez gero hasitako kirol entrenamendua bertan behera ez uzteko eginahalak eta bi egingo nituela. Hatz baten hausturatxoa ez zela eragozpena izango urtero patioko bakardadean egiten nuen nire Behobia-Donostia partikularrerako entrenatzen jarraitzeko.\nHona abiatu aurretik esan zidaten etxartea txiki samarra izan arren, 50 metro inguruko perimetroa besterik ez, korrika egiteko modurik izango nuela. Baina ez ziren etxartearen tamaina eta denbora mugatua izango korrikaldirako zailtasun bakarrak. Etxartekide nortzuk izango nituen ikusterakoan jabetuko nintzen ez zitzaidala ohi bezain gozagarria izango korrika egitea.\nBiharamunean, OLT bikotea etorri zitzaidan gosaria ematera. Bezperako emakume azal zuria eta ordura arte ikusi ez nuen azal beltzeko gizaseme bat ziren. Ogi opiltxoa, gurina eta erreximenta zekarkidaten erretilu batean. Kafea, txokolatea edo tea eskaini zidan aukeran emakumeak. Kafea, eskatu nuen, harrituta, ordura arte ezagututako kartzela guztietan kafe hutsa debekatuta baitzegoen. Ordura arte behin edo bitan baino ez nuen hartua kartzela guztietan gosaritarako ematen diguten %60 txikoria eta %40 kafe nahasketa urgarridun zorrotxoa.\nGizonak kea zerion kafea zekarren pitxar batean; emakumeak esne beroa beste batean. Katilua goraino bete zidaten. Lau urtean egin ez nuen moduko gosaria egin behar nuela konturatu nintzen.\nZerbitzatzen ninduten bitartean haien lanetako zertzeladez ari ziren OLT biak, beren txandako lanak nork egin erabakitzen. Gizonak, nire gela egingo ote zuen galdegin zion emakumeari:\n— Véronique, tu t'occupes de cette chambre?\n— Oui, Fred, pas de problème, mais n'oublie pas que tu dois nettoyer les douches avant neuf heures.\n«Hara! Veronique! Nolako kointzidentzia, Dimitriren arrebaren izen bera dik. Handia izango lukek gero Dimitriren arreba izatea. Hori ezinezkoa duk baina», pentsatu nuen.\nGosari banaketa amaituta OLTek alde egin zutenean, atean zaindari izan genuen giltzariak iratzarri ninduen nire ameskeria literarioetatik.\n— Dans une demi-heure.\nOrdu erdi barru etorriko ziren etxartera irteteko atea irekitzera. Banuen aski denbora gosaltzeko, jaikitakoan komunekoen ostean bizarra egin eta kirol jantziak jantzi bainituen. Gosaldu bitartean, beti bezala astebeteko atzerapenez jaso berri nituen egunkariak irakurtzen egon nintzen.\nOrdua iritsi zenean atea ireki zidaten eta eskuan ur botilatxoa neramala irten nintzen korridorera.\nAurrena, bi makuluren gainean ozta-ozta zebiltzan lauzpabost eri ikusi nituen. Korridore buruan, igogailuaren ondoan, gurpil-aulkietan jarritako taldetxo bat genuen zain. Bazegoen baita ere bere bi zangoen gainean ni bezala zebilenik, baina haietako inork ez zuen kirolean aritzeko itxurarik. Batek ezkerreko eskuko hatz guztiak metalezko uztarri baten bidez tenkatuak zituen; beste batek aurpegi erdia bendaz estalia, kolpe edo erredura izugarriren bat babesteko, ezin jakin; bazegoen esku bat igeltsuan bilduta zuena eta baita besoa ukondoraino igeltsatua zuen beste bat ere. Gorputzez sano ziruditenek ibileran ageri zuten matxura. Dimitrik hain ederki antzeztutako barraskilo-dortoken espeziekoak ziren. Denak zebiltzan mantso, oinak arrastaka bezala. Hogeiren bat izango ginen guztira.\nKartzelak berez mugimenduak eta bizitza bera mantsotzen baldin baditu, ospitalekoari kamera geldian errodatutako film baten antza hartu nion. Dena kotoien artean bildua balego bezalakoa zen.\nKanpoko behatzaile bati, zauritu multzo haren erdian, nire itxura osasuntsua iraingarri begitanduko zitzaiokeen. Ni bederen lotsaz nengoen, eskuin eskuko erdiko hatza zut, denak popatik hartzera bidaltzen ari banintz bezala, kirol oinetako berri-berriekin eta kirol jantzi dotorea soinean.\nIgogailuaren inguruan elkartu ginen, presozainak elbarriak igogailura sartzeko eta hankak sano genituenak eskaileratan behera abiatzeko aginduaren zain.\nHeldu berriari eskaintzen zaion jakin-minez betetako harrera mesfidatia egin zidaten kide berriek. Elkarri eskua estutuz, hitz adeitsuz, hurkoaren osasun egoeraz kezka agertuz, ezagun zaharren arteko betiko diosalak egiten zituzten bitartean, ni ez ninduen inork agurtu; denek, zeharka, begiratzen ninduten arren.\nBat ezagun nuen ordea: Aulkira-Iltzatua! Ezusteko galanta izan zen urtebeteren buruan bertan aurkitzea. «Ez dute askatu, beraz», pentsatu nuen. Horrek esan nahiko zuen segur aski salaketa jarri ziela. Ziurra zena zen epaileren batek bere egoera espetxean egotearekin bateragarria zela ebatzi izana; horretarako kartzela-ospitalean denbora luzez atxikitzea beste erremediorik ez bazuten ere. Gerora jakin nuen nire ustea ustela zela. Askatu, askatu omen zuten, baina baita handik gutxira lapurreta bateko gaizkide izateagatik atxilotu ere. Bera omen zen lapurreten ostean, elbarrientzako bere autoan gidari, erretirada ziurtatzeaz arduratzen zena.\nLehen bezalatsu zeukan burua, okertuta, eta ezkerreko hanka oraindik ere uhal batez aulkira lotuta zeraman. Gurpil-aulkidunen artean bere kabuz ibil ez zitekeen bakarra zen. Besteak erroberei eskuekin eraginez edo motor bidez zebiltzanei norabidea zuzenduz zihoazen artean, bere aulkia beste preso batek bultzatzen zuen. Aulkira-Iltzatuak begirada galdua zuen eta ezkerreko eskua ere indarge zetzan bere magalean. Hobera ez, baizik txarrera egin zuenaren trazak zituen. Nabarmena zen ez zela nirekin gogoratzen.\nEtxarteko kide guztien buruan nor ote nintzen galdera egongo zela uste nuen orduan. Oker nengoen. Ni iritsi aurretik iragarria zien kartzelazain presturen batek nire etorrera. Hartara, deus esan ez bazidaten ez zen izan ezezaguna nintzaielako; ez eta ezaguna izanik nolabaiteko beldur edo begiruneagatik. Haien barne kodea errespetatzen ari ziren, geroago etorri berriekin nola jokatzen zuten ikusi nuenean ulertuko nuenez. Erregeak bere ondora deitu arte itxaroten ari ziren, Erregearen oniritziaren zain zeuden, egin behar zidaten harrera nolakoa izan behar zen jakiteko.\nArtean ez nekien gurpil-aulkian zetzan gizon potzolo hura zenik Erregea. Ez nuen gaixoen arteko hierarkia zorrotzaren berri ere. Eta oso oker nengoke haiek baino gehiago nintzela uste izango banu.\nAtzekoz aurrerako antolaketa zeukaten. Egoera fisiko larriena zutenak jendarte hartako piramidearen erpinean zeuden. Alegia, gurpil-aulkietakoek osatzen zuten aristokrazia, haiek ziren zaldunak. Ondoren kokatzen ziren makuludunak, bigarren mailako jauntxoak. Eta azkenik, herri xehea osatzen genuen bi zango osasuntsudunek.\nSail bakoitzaren barnean ere norberaren eritasunaren larritasunak agintzen zuen egokitzen zitzaion kokalekua. Esan beharrik ez dago ni nintzela hierarkia hartako azken putza; ez bakarrik iritsi berria izateagatik, antzinatasunak ere nolabaiteko gradua ematen baitzuen. Nire garuna zer moduz zebilen ikertu bitartean bederen, ni nintzen denetan osasuntsuen ageri zena.\nAntolaketa hartatik at zeuden beren ziegetatik ateratzeko gai ez ziren eri larriak. Alabaina, haiek ziren errespetatuenak, Jakintsuen Aholku Batzorde moduko bat osatzen zuten eta, gerora ongi ikasi nuenez, Erregearen zernahi erabaki (presoei ezarri beharreko zigorrei buruz edo gela-aldaketei buruz) behin-behinekoa zen haien onespenik gabe.\nPresozainak agindu zigun noizbait beherantz abiatzeko. Hiru eta lauoindunak eta gurpildunak igogailuan sarrarazi bitartean, mailak hirunaka jauzi eginez jaitsi nintzen barraskilo-dortokak eta mainguak atzean utzita, besteekin batera jaisteko agintzen zidan presozainaren aginduei entzungor. Txikitako jolasa genuen, igogailuarekiko norgehiagoka.\nTxikitan bezala behean nengoen igogailuaren atea zabaldu zenean. Barnean zetozenen begirada hotzek pixka bat izutu ninduten. Herren eta ezinduen bekaitza nabarmena zen. Herren baten irribarre gaiztoak eman zidan zer pentsatu gehien.\nKorrikaldi asmoa bertan behera uztekotan egon nintzen orduantxe. Eskailerak lasterka jaitsi izanagatik halako gorrotoa bazidaten, zer ez ote zen izango beraien muturren aurrean korrika hasiko nintzenean. Hobe, bai, agian, une hartako bihozkadari kasu egin izan banio. Nahiz eta, etxartean ezinduen aurrean korrika egin izan ez banu, oraindik nire bi zangoen gainean ibiliko nintzenik ziurtatzeko modurik ez dudan.\nEtxartea ospitaleko eraikinaren arteko zuloa da. Etxartera irteteko lauzpabost maila jaitsi behar dira, badago gurpil-aulkidunontzako arranpatxoa ere. Izkina batean hesiz babestutako kiribil-eskailera bat dago, ate herdoilduaren inguruan hazitako belar txarrek adierazten dutenez inork erabiltzen ez duena, auskalo zergatik. Lurra harri-txirbilezkoa da, euria egiten duenean putzu bihurtzen diren sakonune batzuk badaude, belar ihar batzuk ere bai han-hemenka. Kamamila iruditu zaidan lore bat hazten da udan alderik hezeenean.\nZementuzko oinarri eta zurezko eserlekudun bankuak daude, higatuak eta zahartuak, etxartearen zirkuluaren alde batean bi eta pixatokiaren ondoan, kiribil-eskaileraren aldean, bestea; hiru guztira. Hirutik bik galdua dute bizkarra bermatzeko taula.\n«Hemen gaude, Anoetako estadioan!» esan nuen nire baitarako.\nKorrikaldiari ekin aurretiko ohiko eginkizunak bete nituen: lekurik aproposena iruditu zitzaidan kiribil-eskaileraren ondoko txokoa hautatu nuen galtza luzeak kentzeko, eta burdin hesiaren atean eskegita utzi nituen; giharrak luzatu nituen ondoren; ur botilatxotik tragoxka hartu eta kronometroa zeroan zegoela baietsita, korrika txikian abiatu nintzen.\nEz nuen asko gozatu ordu erdi besterik luzatu ez zen korrikalditxoan. Etxartea txikia izateaz gain, korrika egiteko bidea estua zen eta promenadan zebiltzanen artean sigi-saga ibili behar izan nuen, baina batez ere ezinegona sortu zidan, bazter batean zeuden gurpil-aulkikoen aurretik igarotzen nintzen aldiro elkarrizketa eten eta niri begira-begira jartzen zitzaizkidala ohartzeak.\n«Lehen eguna da. Ez da harritzekoa denak niri begira-begira egotea, ni bainaiz berritasuna. Ez dut uste eguneroko ikuskizuna izango dutenik ospitaleko etxartean eri bat korrika ikustea. Ohituko dira», pentsatu nuen.\nEz zuten azkar batean ohitzeko aukera izango ordea. Biharamuneko korrikaldia ere ez baitzen luzeagoa izan.\nBiharamunean, etxarte-aldia hasita zegoela ekarri zuten Dimitri. Operazio osteko susperraldian hobera egin zuenez, gurpil-aulkian eraman zuen etxartera bata zuridun batek. Gurpil-aulkiaren atzealdean kokatutako haga batetik zintzilik zegoen gazurezko poltsatxoa besoko zainera orratz batekin lotuta. Pijama urdina soinean, galtzen eskuineko aldea altxatuta zekarren, hankan operazioak utzitako aztarna odoltsuak agerian.\nBata zuridunak atetik hurbilen zeuden zurezko eserlekuetako baten ondoan aparkatu zuen Dimitri, makuludun batzuen ondoan, gurpil-aulkidunen taldetxoa biltzen zen gunetik urrun. Bere estatusa ez zen izango argia nonbait.\nKorrikaldia eten egin nuen hura ikustean. Galtzak utziak nituen txokora hurbildu nintzen, poltsikoak arakatu eta gelako armairuko zokoan aurkitu nuen zigarreta bat atera nuen.\nEz zidan asko iraungo ezagun batekin elkartzearen pozak. Agurtzera hurbildu nintzaion. Nola ez, kontakizunaren amaiera entzuteko aukera izango nuelako pozik.\n— Eup, Dimitri!\nEtxartekideek harrituta begiratu ninduten, bi egunetan ez bainuen inorekin harremanik izan, ezta kortesiazko esku emate eta ohiko egunonak opatzeko. Dimitrik aldiz ikusi gabe begiratu ninduen.\n— Nahi al duk garretzi bat? —proposatu nion.\n— Ez al dakizu ez dudala erretzen! —ihardetsi zidan oihuka.\nDenak adi jarri zitzaizkigun.\n— Nor zara zu? Nor zara zu? —hasi zitzaidan bere onetik aterata.\nDenak hurbildu zitzaizkigun pixkanaka. Aurrena bi zango osasuntsudunak, gero makuludunak, gurpildunak azkenik, aulkien motortxoari eraginez. Dimitrik gazurezko poltsa dantzarazten zuen bere mugimendu urduriekin.\n— Dimitri, baina... —saiatu nintzen lasaitzen.\n— Ni ez naiz Dimitri —esan zidan bat-batean lasaiturik baina oraindik kopetilun—. Ni ez naiz Dimitri. Nor da Dimitri?\nSaiatu nintzaion azaltzen ospitalerako harrera egin aurretik eduki gintuzten itxaronziegan ezagutu genuela elkar.\nNire azalpenei adi-adi nituen denak.\nElkar ezagutu genuenean kontatu zidanaren berri ematen hasi nintzaion, arreba Veronique aipatu nion, etxetik kanporatu zuen ezkonanaia.\nOrduantxe erreakzionatu zuen, ezagutu banindu bezala, begiak zabal-zabal, besoa luzatu zuen eta hatzarekin seinalatu ninduen.\n— Bai, bai, orain badakit nor zaren: Arazo Jauna! Arazo Jaun sasikume urde zikina! Arreba Veroniqueren hiltzailea! Akabatuko zaitut!\n— Dimitri! Mikel nauk! Ez al duk gogoratzen? Euskalduna, euskal preso politikoa.\nDimitrik ez zidan entzuten, ordea.\n— Arazo Jauna! Arazo jauna! Hiltzailea! Hiltzailea! —errepikatzen zuen gero eta urduriago, gurpil-aulkitik jaikitzeko eginahalak egiten zituen bitartean.\nNire inguruan zirkulua itxi zuten etxartekideek, ez nezakeen alde egin. Denei begiratzen nien, laguntza eske, nire azalpenak entzungo zituen norbaiten bila, zentzu pixka bat izango zuen norbaiten bila.\nMuturbeltz nituen inguruko guztiak. Horretatik ez nintzela onik aterako pentsatzen hasi nintzen, Marseillako Baumettesera iritsi berritan jendez mukuru zegoen etxartean ukabila altxatuta Eusko Gudariak abesten hasi eta leihoetatik nazitzat hartu nindutenean uste izan nuen bezala. Marseillakoan, ukabila eta faxisten agurra bereizten zekien banku lapur batek estualditik ateratzen lagundu baninduen, ordukoan etxarteko ateak zabaldu eta bi bata zuridun eta lauzpabost presozainen etorrerak atera ninduen Dimitrik sortutako estualditik.\nLasterka hurbildu ziren gugana. OLT batek hartu zuen Dimitriren aulki-gurpildunaren kargu eta etxartetik atera zuen. Alde egiterakoan begiratu zidan moduagatik argi zegoen ni hartzen ninduela gertatu zenaren erantzuletzat. Beste bata zuridunak azaldu zigun, operazioa ondo atera bazen ere, Dimitrik burua nahastua zuela ketaminaren ondorioz eta ez zituela gauzak ondo gogoratzen; hobe zela bakarrik eta lasai uztea gizona. Presozainek taldetxoa sakabanarazi zuten eta norbera bere txokora abiatu zen.\nKorrikaldirako gogorik gabe, galtza luzeak janztera abiatu nintzen. Hantxe egon nintzen etxarte-aldia amaitu arte, mugitu gabe. Beste guztiek bazuten puska baterako hizketagaia. Nire ondotik igarotzean marmarraren doinua apaltzen zuten denek. Zaldunak begira-begira nituen, irribarre okerrez, iruditu zitzaidanez. Azalpenak eman beharko nizkien, gogorik ez nuen arren, Dimitriren ezkonanaia ez nintzela argitzeko, eta nekienaren arabera haren arreba Veronique bizirik zegoela, eta hilda zegoena ordea, hain zuzen ere haren hilketa leporatuta baitzegoen kartzelan Dimitri, hark Arazo Jauna deitzen zuen bere ezkonanaia zela.\nMakuludun bat hurbildu zitzaidan eta Dimitriri eskaini nion zigarreta eskatu zidan; eman nion.\n«Akabo Dimitri», pentsatu ninan, «ez dut bere kontakizunaren amaiera ezagutuko».\nEta baita ere, «zerk erakartzen nau Dimitrirengana?».


Lankidetza, akademien hitzarmenaren gako nagusia - Diario de Noticias de Navarra\nLankidetza, akademien hitzarmenaren gako nagusia\nOstegun goizean eman zitzaion hasiera\nXXIII. Jagon Jardunaldiari, Iruñeko Baluarte aretoan\n08.02.2020 | 15:38\niruñea - Euskaltzaindiaren mendeurrenaren harira ospatutako XXIII. Jagon Jardunaldiaren baitan, Europa mailan hizkuntza gutxituen sustapen eta defentsaren alorrean lan egiten duten hainbat erakunde akademikok, elkarlanean aritzeko hitzarmena sinatu zuten atzo Iruñeko Baluarte aretoan. Andres Urrutia Euskaltzaindiako lehendakariak azaldu moduan, "Euskaltzaindiaren ekimenez, Europako hizkuntza gutxituak jagoten jardunten duten horien egoera nahiz gizarte eta hizkuntza bilakaera ikertzen duten erakunde akademikoak elkarlanean aritzeko lankidetzarako esparru-hitzaremena lantzen ari gara aspaldian". Atzoko agerraldia eta hitzarmenaren sinadura, hartara, erakunde hauen arteko harremanetan sakondu eta elkarlanean jarduteko lehenengo urrats ofiziala izan zen.\nEuskaltzaindiako lehendakariak argitu moduan, "hitzarmena irekia da", eta etorkizunean akademia eta erakunde gehiagoren atxikimendua bilatzea izanen du erronka.\nOstegunean abiatu zen jardunaldian zehar, behin baino gehiagotan agertu zen arlo honetan lan egiten duten erakunde desberdinen arteko elkarlanaren beharra, eta atzoko saioari itxiera eman zion ekitaldiak, hain zuzen, hori islatu nahi izan zuen: elkarlana, aurrera egiteko bide nagusi bezala.\nErakunde guzti hauen xedea, Euskaltzaindiako ordezkari nagusiak azaldu moduan, eremu urriko hizkuntzen batasuna bermatzea da, hizkuntza horien ikerketa sustatuz, lexikoaren eta gramatikaren araudia ezarriz eta eguneratuz, eta hizkuntzen gizarte-bilakaeran arreta jarriz. "Xede eta helburuetan bat datozenez", gehitu zuen Urrutiak, "elkarren arteko harremanetan sakondu eta elkarlanean jardun nahi da, esperientziak, ikerketa proiektuak eta baterako argitalpenak trukatzen". Horretarako, hitzarmenak ezartzen duen lehenengo urratsa lankidetzarako oinarriak eta tresnak ezartzea da, nork bere ardurapeko hizkuntzei buruzko azterlanak eta ikerketa-proiektuak batera garatzeko, beharrezko baliabideak trukatzeko, erakunde bakoitzak ikerketa-proiektuetan erabiltzen dituen metodoak ezagutzera emateko, interes orokorreko argitalpenetan elkarlana sustatzeko, aspiegitura digitala eta tresnak garatzeko edota hizkuntzei buruzko jardunaldi eta mintegiak antolatzeko.\nHitzarmenaren helburu nagusietako bat, bestalde, hizkuntza-institutu edo ikerketa-zentroen sare bat eratzea da, Europa mailan. "Aldi berean, xedea Europar Batasuneko erakundeek hizkuntza-komunitateen ordezkaritza aitortzea" da, hizkuntza-aniztasunari buruzko jakintza eta begirunea bultzatu ahal izateko. - M.M.P.


CANNES 2014: Iparamerika gaur lehian | Zinema | Pantaila handian\nYou are here: Home ∼ 2014 ∼ May ∼ 20 ∼ CANNES 2014: Iparamerika gaur lehian\nBerriemale honek txartel horia du, hau da, kazetarien akreditatuen artean baxuena. Horrek esan nahi du kamalari eta argazkilarien aurretik sartzea dudala zine aretoetan baina akreditazio txuri, arrosa eta urdinaren ostetik. Akreditazioak ere ez dit gehienetan prentsaurrekotara sartzen uzten. Eta are gutxiago argazki emanaldietara. Beraz prentsaurreko eta argazki saioen artean atera ditut hemen ikusten dituzuen bi argazkiok.\nJohn Cusack eta Julianne Moore dira “Maps to Stars“ filmaren protagonisteetako batzuk. Zuzendariarekin, David Cronenbergekin batera, Kosta Urdineko hiri honetara etorri dira kanadiarren azkena, lehiatzen den azkena, babesteko. Izan ere, Mediterraneo, gaur eguzkitsu batean, bagaude, Sail Ofizialean gaur jauzia egin dugu Iparamerikara. Entzute handia duen David Cronenberg kanadiarra eta hasi berria baina indartsu datorren Bennet Miller estatubatuarra arituko baitira sail ofizilean.\nIkusmina handia zen David Cronenbergen azkena ikusteko. Handiegia. Horregatik Canneseko akreditazio mailetan apalena duen berriemale hau atean geratu zen (“salle comblée” – beteta) arratsaldeko saioan. Saio horretara sartutakoei irteeran entzudakoaren edo twitterren irakurritakoaren arabera, “Maps to stars“, Cronenbergen azkena itzela, zorigarria zen. Beraz, afaldu berritan, ia gauerdian maisuaren maisutasun berria ikusteko gogoz sartu naiz zine aretora. Eta izan liteke, ordua edota jada festibal batek sortzen duen neke handia nabaritzen dudala, ez zait hain zoragarria iruditu. Ironiaz, batzutan gehizko ironiaz erretatzen du zinemaren mundua: ama artistaren itzalpean dagoen aktorea frakasatua, ume izarra, marketingaz bizi den terapeuta, … horiek dira Hollywoodeko pertsonaiak. Horiek zipristintzeko inzestua, drogak eta sexua nahasten ditu. Dena erretatzen du piper handiarekin David Cronenberg zuzendariak.\nEstatu Batuetako medioek iskuminez espero zuten lehiaketan dugun bigarrena “Foxcatcher“ estatubatuarrak. Bere zuzendariak, Bennet Millerrek hiru film luze baino ez ditu egin. Baina lehen biek – “Truman Capote” eta “Moneyball” – kritikoen txaloak jaso zituzten. Beraz benetako istorioa bati helduta New Yorkarrak egindakoa itxoiten zen hemen Cannesen.\nAmeriketako Estatu Batuetako familia aberatsenaren semeak Olinpiar jokoak irabazi nahi ditu. Borroka grekorromanoan, hain gizonen kirola den horretan. Estatu Batuen gloria handitzeko. Horretako anaiak diren bi borrokolariak kontratuko ditu eta dirutza gastatu bere ametsa betetzearren. Azkenean, horietako bat hilko du. Esan bezala benetako istorioa bat da. Homosexualitatearen mamua oso fin aurkezten da, boteretsuen handinahikeriak salatzen dira, Pete Segallen “This is my Land” abesti-hereserkia eta Bob Dylanen “Times are changing“en pasarte batzuk entzun daitezke, Vanessa Redgrave semea baina zaldiak gehien maite dituen ama dugu … Hainbat gauza ez zaizkit gustatu, telefilm baten trazak aurkitu ere, baina onartu behar da Steve Carrell eta Mark Ruffaloren antzezlanak. Kritiko askoren gustuko izan da.\nBihar lehiaketan bi ohikoak edo hiru hobeto esanda: Urrezko Palmondoa bitan irabazi duten Dardanne anaiek euren azkena aurkeztu behar dute eta Naomi Kawase, Donostian ere ezaguna duguna, Asiako partehartzaile bakarra izango da eta lehiaketan dagoen bigarren eta azken emakumea.\nPosted in Zinema jaialdiak Tagged Bennet Miller, David Cronenberg, John Cusack, Julianne Moore, Mark Ruffalo, Steve Carrell


Eta Bakearen Nobela, kartzelan - Mundua - Berria\n2019ko martxoak 18\nEta Bakearen Nobela, kartzelan\nLiu Xiaobo saridunak ez du Osloko ekitaldian parte hartu, Txinak espetxean duelako.\n2010eko abenduak 10\nGaur izan da Bakearen Nobel sariaren ekitaldia Osloko udaletxean, baina irabazlea ez da izan han. Izan ere, Liu Xiaobo aurtengo Bakearen Nobel sariduna Txinan dago, gobernuak ez diolako herrialdetik ateratzen utzi. Kartzelan dauka aspalditik, disidentea delako. 11 urteko espetxe zigorra betetzen ari da, =iCarta 08=i manifestuarekin "subertsioaren bultzatzaile" izatea egotzita. Bakearen Nobel saria Xiaobori eman izanak haserrea piztu du Txinako Gobernuan, saria errefusatzeraino. Txinako Atzerri Ministerioko bozeramaileak "pailazotzat" jo ditu ekitaldira joan direnak: "Txinaren kontrako fartsa bat antolatu dute, baina ez diegu utziko gure barne politikan eragiten, ez dugu norabidea aldatuko". Osloko zeremonia Interneteko hainbat gunetan jarraitu ahal izan da. Ez Txinan, zentsuratu egin duelako gobernuak. Txinako disidentziaren ikur bihurtu da Xiaobo nazioartean, eta herrialde askotako ordezkariek eskatu dute hura aske uzteko; besteak beste, AEBek eta Alemaniak. =bEkitaldean egoteari uko egin diote hamazazpi herrialdek=b Txinaren erabakiaren kontra askok egin duten arren, hamazazpi herrialdek uko egin diote Osloko ekitaldian parte hartzeari, Txinari babesa eman nahian: Afganistan, Egipto, Errusia, Filipinak, Irak, Iran, Kazakhstan, Kolonbia, Kuba, Maroko, Pakistan, Saudi Arabia, Sudan, Tunisia, Ukraina, Venezuela eta Vietnam-ek. =bAurrekariak=b Beste urte batzuetan ere geratu izan dira Nobel saridunak ekitaldira joan gabe, ezin izan dutelako. 1935an Carl von Ossietzky idazle eta bakezale alemaniarra kontzentrazio esparru batean zeukaten, eta 1975ean Andrei Sajarov errusiarra eta 1983an Lech Walesa sindikalista poloniarrak ere ez zuten parte hartu zeremonian. Joateko aukerarik izan ez zuen azkena Aung San Suu Kyi Myanmarreko politikaria izan zen, 1991n.\nSusmagarri bat identifikatu du Poliziak Utrechteko erasoarekin lotuta\n«Autodeterminazioaren aldeko gehiengo zabala batzera joko dugu guk»\nPreso kurdu bat hil da Ocalanen aldeko gose greban


Asteartea, 2017ko azaroak 21\nEta, kultura autodeterminatuko balitz?\n«Eta kultura autodeterminatuko balitz?» galdera bota zuen Harkaitz Canok Jakinen 205. zenbakirako ‘Bide bakarra eta beste zenbait bide’ titulupean idatzi zuen 2014ko kultur kronikan. Ideia interesgarri bat du abiaburu, eta horrela formulatu du Canok berak:\nAlex Mendizabal soinu-artistari entzuna diot independentista izatea baino errealistagoa dela, akaso, dependentista izatea; une jakin bakoitzean noren menpeko garen argi eta garbi jakitearen aldeko, alegia. Buruaskitasun ekonomiko erabatekoa kimera denez oraingoz, ez litzateke txarra horizontalki eta de facto aspaldian praktikara eramaten dugun buruaskitasun kulturala erakundeetatik benetan bultzatzea. Horretarako, jakina, ‘egiturak’ fedea izan beharko luke sortzaileengan.\nEnergetikoki buruaskitasunez jokatzea ez da posible une honetan euskaldunontzat. Ezta politikoki ere. Bankuetxekoiki ere gero eta gutxiago, itxuraz. Kulturalki buruaskitasunez jokatzea, ordea, egingarria da. Nazio bat bezala, alegia. Euskal argitaletxe, antzerki talde, musikari eta zinemagile askok jada egiten badute, administrazioak, zergatik ez?\nZer falta da horretarako? Egituraren –Godzillaren– fedea.\nZer falta da horretarako? Galdera ezin genuen pasatzen utzi, ez behintzat erantzuten saiatu gabe, eta, aurtengo uztailean, Baionako Zizpa gaztetxean, UEUrekin batera, ikastaroa antolatu zuen Jakinek. Eta hipotesi bat planteatu zuen: kultur ekosistema bizigarri bat osatzeko kultur politika beregaina egitea beharrezko da, bai herrigintzako eragileen aldetik, bai sortzaileen aldetik, bai administrazio publikoaren aldetik. Horregatik, hiru eremu horietako aditu eta arituak bildu ziren eztabaidara.\nBertan aurkeztu ziren ponentzien aukeraketa bat dakar monografiko honek. Ez da bertan esan, proposatu eta eztabaidatu zen guztia, baina bai gaiari begirada poliedrikoa bota eta aurrera begira jartzeko giltzarrien bilduma bat. Horrela, Ibai Iztuetak ‘euskal eta kultura’ gaiari heltzen dio, eta euskal kultura zein hizkuntzatan ote den posible galdera diskurtsoaren beraren materialtasunaren ikuspegitik aztertzen du. Haizea Barcenillak, Hedoi Etxartek eta Eider Rodriguezek, nork bere aldetik, kultur politika ereduei eta sortzaile eta eragile zibilen eta erakunde publikoen arteko harremanari erreparatu diote. Barcenillak hauxe defendatzen du, azken mende laurdenean Araban, Bizkaian eta Gipuzkoan garatu den kultur politikak paradigma aldaketa bat ekarri duela, bereziki Guggenheim Museoaren irekierak kulturaren beraren definizioa eta praktika aldatu dituelakoan. Etxartek artearen, politikaren eta ekonomiaren arteko harreman ia beti gatazkatsua aztertu du begirada historikoa oinarri hartuta. Eta Rodriguezek etorkizuneko erronka eta neurri sorta zehatz bat proposatzen du, kultura politikaren lehen lerrora ekartzeko. Maika Etxekoparrek sortzailetzaz, hizkuntzez eta kulturaz idatzi du, kultur transmisioaren eta sormenaren arteko loturak eta etenak bere esperientzia propiotik azaltzeko.\nOndotik, zazpi kultur proiekturen diagnosia dator, ondoko galderak oinarri hartuta: zein da zuen proiektuaren filosofia? Zein da zuon gobernantza modua? Zer leku du euskarak eta euskal kulturak? Kultura nola ulertzen duzue? Zer nolako harremana eta lankidetza duzue kultur sortzaile eta eragileekin? Zer nolako harremana eta lankidetza duzue erakunde publikoekin? Donostiako Tabakaleraren diagnosi eta helburuez Ane Rodriguez Kultura zuzendariak idatzi du, Astra kulturguneaz Leire Lopez Ziluagak eta Oier Plazak, Azpeitiko Kultur Mahaiaz Izaro Zinkunegik, Iruñeko Katakrak kultur kooperatibaz Nerea Fillatek, Lekornen egiten den Euskal Herria Zuzenean jaialdiaz Pauline Guellek, Gasteizko Hala Bedi Irratiaz Gaizka Amondarainek eta Bilboko Okela Sormen Lantegiaz Nora Aurrekoetxeak, Izaro Ieregik eta Irati Urrestarazuk.\nUnai Iturriagaren begirada ironikoak laburbildu du kontrazalean zenbaki hau zeharkatzen duen ideia nagusietako bat, hizkuntza, kultura eta sormenaren arteko harreman biziaz: «nire sorkuntza da nire hizkuntza».\nZenbakia bukatzeko, ohiko dugunez, Egunen gurpilean atalean, Jakineko kolaboratzaile finkoek nork bere eremuari botatako begirada zolia dator: Miren Artetxek kulturari, Henrike Galarzak ekonomiari, Txerra Rodriguezek soziolinguistikari eta Gorka Juliok teknologia eta sare digitalei.


Hondakinen kudeaketaren inguruan hainbat sentsibilizazio ekintzetan parte hartu dute aurten ere Baztan-Bidasoaldeko ikasleek - Mendialdea - Erran.eus\nHondakinen kudeaketaren inguruan hainbat sentsibilizazio ekintzetan parte hartu dute aurten ere Baztan-Bidasoaldeko ikasleek\nTtipi-Ttapa 2019-03-14 13:00\nZenbait ikasle 'Bokatona' bildukiarekin.\nBaztan-Bidasoaldeko ikasleek hondakinen kudeaketaren inguruan duten informazioa zabaldu eta hauen sentsibilizazioa haunditzeko intentzioz hainbat ekitaldi antolatu dituzte Baztango Udalak eta Bortziriak eta Malerrekako Mankomunitateek Nafarroako Hondakinen Prebentziorako bulegoarekin batera.\nBokatona ikasle ttikiendako eta Gongorara bisita institutuetatik\nUrrian hasi eta orain arte lehen eta bigarren hezkuntzako lehendabiziko zikloko ikasleek hondakinen kudeaketa eta prebentzioan oinarrituriko tailer eta ekintzetan parte hartu dute. 32 tailer egin dira Baztanen, 24 Bortzirietan eta 13 Malerrekan, osotara 1.112 ikaslek parte hartu dutelarik. Hauen artean Lehen Hezkuntzako 1. eta 2. mailako ia 300 ikasleek Nafarroako Hondakinen Prebentziorako bulegoaren eskutik “Bokatona” deituriko bokata bilduki berrerabilgarriak jaso dituzte. Bilduki hauek doan jaso ahal izateko ikastetxeek konpromiso orri bat sinatu behar izan dute eta bertzeren artean bilduki hauen erabilpenaren jarraipena egiteko ardura hartu dute. Datu hauen helburua banaturiko material hauek benetan hondakinen murrizpenean duen eragina aztertzea da.\nLehen Hezkuntzako lehen eta bigarren mailan banatu duten 'Bokatona'\nGongorako tratamentu planta bisitatu dute institutuetako ikasleek


Ekoizleen katalogoa osatu da - Hamen Bertokoa\nEkimeneko partaide diren Lea-Artibaiko denda eta ostalaritzako establezimenduetan banatuko da\nHamen Bertokoa-k katalogoa osatu du proiektuko kide diren 17 ekoizleekin. Bakoitzari buruzko informazio guztia eta kontaktua ageri da Leartibai Garapen Agentziak eta Lea-Artibai Landa Garapen Elkarteak egindako katalogoan. Hamen Bertokoa proiektuko kide diren establezimenduen artean (15 denda txiki eta 19 ostalaritzako establezimendu) banatzen ari dira, modu horretan eskualdeko produktuez hornitzeko aukera gehiago eta errazago izan dezaten eskura.\nGaur egun 17 dira Hamen Bertokoa proiektuan parte hartzen duten Lea-Artibaiko elikagai ekoizle eta elaboratzaileak. Horietatik sei barazkigintzan edota frutagintzan ari dira, hiru esnekiekin, bi edari ekoizleak dira (sagardoa, zukuak eta txakolina), beste bi ogi eta gozoak egiten dituztenak, eta azkenik, arrautzak, erleen produktuak, barazki kontserbak eta prestatutako jakiak ere hor daude, bakoitza marka banagaz.\nUrriko Azoka, pintxo tailerra, zozketak eta gehiago\nUrriaren 12an Markina-Xemeinen ospatuko den Urriko Azoka Nagusian parte hartuko dute Hamen Bertokoa-ko hainbat ekoizlek. Euren salmahaietan izango dituzte eskura proiektuari buruzko informazio orriak, baita kide egiteko aukera ere. Era berean, Leartibai Garapen Agentziak antolatuko dituen tailerretako batean, pintxo tailerrean, Hamen Bertokoa-ko produktuak erabiliko dira elaboraziorako.\nJoan zen udaberrian egin legez, udazken honetan ere produktuen zozketak antolatuko ditu Hamen Bertokoak, proiektuko kide egiten direnen artean. Horretarako, hamenbertokoa.eus webgunean eman daiteke izena, edo eta facebook, twitter eta instagram sareen bidez informazioa jaso eta partekatu.\nOztopoei aurre eginez 10 June, 2020


Iñigo Astiz | Berria.eus\nProfila Iñigo Astiz\n‘Mayhem’ filmak irabazi du Fant jaialdiko sari nagusia\nJoe Lynch zinemagilearen film luzea saritu du jaialdiak atal ofizialean. Saria Rubin Steinen ‘Bailaora’ film laburra, Aitzol Saratxagaren ‘Ziren’, eta Albert Pintoren eta Caye Casasen 'Rip' ere saritu dituzte.\nTxinako arte garaikidea erakutsiko du Guggenheimek\nTxinatik kanpo Txinako arte esperimentalari inoiz eskainitako erakusketarik handiena hartuko du Bilboko museoak udan. Kexak ere egon dira sarean, bildumako pieza batzuek animali biziak erabiltzen dituztelako\nUrte bezainbeste artelan\n1908ko urrian jarri zen martxan Bilboko Arte Ederren Museoa bilakatuko zena, eta bere bildumako 110 artelanik esanguratsuenak erakutsiz ospatuko du urteurrena\nEhunka pertsona bildu dira Bilbon beste hiri eredu bat eskatzeko\nBilboko auzo elkarte guztiek eta bestelako ehun elkarte baino gehiagok babestu dute deialdia, eta Bilbok sozialagoa, justuagoa, parekideagoa eta kohesionatuagoa izan behar lukeela aldarrikatu dute\nMaiatzaren 17tik 20ra bitarte Leioa "kale arteen hiriburu" bihurtuko dutela esan dute antolatzaileek. Erabateko 13 estreinaldi batu dituzte programan.\nUrbeltz eta Arregi saritu ditu Nafarroako Gobernuak\nDantzari eta ikerlari bikoteak Carlos III.aren Gurutzea jasoko du. Beste zortzi pertsona eta elkarte ere saritu dituzte Nafarroaren zabalpenaren eta prestigioaren alde egindako lanagatik.\nRodriguezen 'Bihotz handiegia'-k irabazi du Zilarrezko Euskadi saria\nIpuin liburuko pertsonaiak nabarmendu ditu Euskadiko Liburu Denden Elkarteak saria ematerakoan.\nEuskal Memoria fundazioak jasoko du ibilbidearen Elkar saria\nFundazioak egiten duen transmisio lana azpimarratu nahi izan du Elkarrek aitorpenarekin. Apirilaren 19an banatuko dute saria, Andoainen.\nSarrionandiaren literatura film luze bilakatuko dute hamabi zinemagilek\nAdabaki Ekoizpenak dabil proiektua bultzatzen, eta idazlearen unibertso "poliedrikoa" azaleratuko duten hamabi pieza izango dituen puzzle batekin parekatu dute pelikula. Gure oroitzapenak deituko da, eta udazkenean estreinatu nahi dute.\nBachen 'Pasioa San Joanen arabera' eszenaratuko du Arriaga antzokiak\nApirilaren 13an eta 14an egingo dute, Bilbon, mundu osoko estreinaldia. Parisko Theatre du Chatelet eta Bilboko antzokiak elkarrekin ekoitzi dute lana, Calixto Bieitok zuzendu du, Bilboko Orkestra Sinfonikoak joko du musika, eta nazioarteko sei abeslarik eta Bilboko Opera Koruak jarriko dituzte ahotsak.


KEOan alta ematea edo Behin-behineko Gaikuntza\nEskaintza elektronikoaren aplikaziora sartu nahi duten enpresako pertsona guztiek herritarrentzako Izenpe egiaztagiri elektronikoari edo e-NAN izan beharko dute.\nLizitazio elektronikoaren sisteman sartzeko eta eskaintzak eta kontratuak sinatzeko, beharrezkoa da ziurtagiri digital bat izatea eta Eusko Jaurlaritzak horren erabilera baimenduta edukitzea, tramitazio elektronikorako.\nGaur egun, Eusko Jaurlaritzak ziurtagiri elektroniko hauek erabiltzen uzten du (Onartutako Ziurtagiri Elektronikoak):\nHerri erabilera anitzeko Osasun Txartel Elektronikoa (ONA)\nCERES ziurtagiria (Diruaren eta Zerga-zigiluaren Fabrika Nazionala)\nIzenperen Herritarraren Egiaztagiria\nEskatzaileak egiaztagiria eskatzeko inprimakia bete beharko du. Inprimakia deskargatu daiteke inprimatu eta betetzeko, edo bestela, Aurretik erregistratzeko on-line Inprimakia erabili.\nEskaera egiteko inprimakia deskargatzea (PDF, 25 KB) )\nAldez aurretik hitzordua eskatu behar da erregistrorako(902 542 542 telefono zenbakira deituta). Eusko Jaurlaritzaren egoitzan edo bere zeinahi ordezkaritzan egin ahal izango da erregistroa. Ondokoa da guztietarako ordutegia:09:00etatik 13:00etara eta 15:00etatik 17:00etara.\nEskaera prozedura deskargatzea (PDF, 26 KB)\n1. Liburuxka-Izenperen egiaztagiria eskuratzea\n18. Liburuxka-Osasun Nortasun Agiri (ONA)\nIzenpe egiaztagiria eskatu\ne-NAN erabili ahal izateko, txartel irakurgailu bat beharko duzu, eta www.dnielectronico.es web orrian aurkituko duzun softwarea jaitsi eta adieraziko jarraibideak bete.\nInformazio guztia http://www.cert.fnmt.es web orrian.\nKontratisten Erregistro Ofiziala\nEuskal Autonomia Erkidegoko Kontratisten Erregistroa sortu zen beharrezkoa zelako Administrazioarekin kontratatzen duten edo kontratatzeko asmotan dauden enpresen datuak metatzen dituen zentro bat edukitzea. Kontratisten Erregistroan bildutako datuak Euskal Administrazio Publiko guztien kontratazio organoen eskura daude, kontsulta ditzaten eta inskribatutako enpresen gainean behar duten informazioa izan dezaten.\nKontratisten Erregistroan inskribatutako enpresek ez dute kontratazio prozeduraren arauek eskatutako dokumentazioren zati handi bat aurkeztu behar, Euskal Autonomia Erkidegoan lizitazio batean parte hartzen duten bakoitzean. Horrela, tramitazioa arinagoa da.\nInskribatutako enpresa bakoitzak dagokion egiaztagiria jasotzen du, eta horrekin Euskal Administrazio Publikoaren lizitazioetara aurkez daiteke.\nBehin-behineko Gaikuntzarako sistema Kontratisten Erregistro Ofizialaren osagarria da eta helburu du kontratazio elektronikoan interesa dutenen unibertsoa zabaltzea. Horrela, enpresek elektronikoki lizitatu dezakete: nahiz eta Kontratisten Erregistro Ofizialean inskribatuta ez egon, Enpresen Behin-behineko Elkarte batean lehiatu nahi badute, edo eskaintza bateratu bat aurkeztu nahi izanez gero.\nLa Habilitación Temporal estará exclusivamente vinculada a la licitación electrónica a un único y determinado expediente y cesará de ser efectiva desde el mismo momento en que finalice el procedimiento mismo. (Sólo la inscripción en el Registro Oficial de Contratistas exime la presentación de forma generalizada en todos los expedientes de contratación.)\nBehin-behineko Gaikuntza espediente bakar eta zehatz bati dagokio, eta espediente horren tramitazioa amaitzean baliogabe geratuko da. Kontratisten Erregistro Ofizialean inskribatuta egon behar da espediente guztietan elektronikoki orokorrean lizitatzeko.\nAurkeztu beharreko dokumentazio administrazioaren bolumena eta izaera kontuan hartuta, Eusko Jaurlaritzak enpresari aukera ematen dio, hala nahi izanez gero, Behin-behineko Gaikuntzarako eskaera Kontratisten Erregistro Ofizialean inskribatzeko eskaera telematiko bihurtzeko.\nLiburuxka: Behin-behineko Gaikuntza\nBehin-behineko Gaikuntza sistema atzitzea.\nAzken aldaketako data: 2015/04/08\nAholku Batzordeko Sailkapen Batzordearen ohar garrantzitsua.


8 eta 10 urte bitarteko ikasleekin ordea, jarduera berezia burutu dute ikastolako aretoan. Ikasle guztiek taldeka estereotipoen lanketa egin dute eta horretarako lanbideetan arreta jarri da. Ikasleekin ezagutzen dituzten lanbideei buruz galdetu zaie eta handitan zer izan nahi duten ere galdegin zaie. Beraien irudimenaren bitartez lanbide horiek guztiak nola irudikatzen dituzten ere galdetu zaie eta bukaeran lau ogibide zehatz marrazteko eskatu zaie: zirujaua, suhiltzailea, auto-lasterketetako gidaria eta polizia/ertzaina. Aurreikusten zen bezala, gehienek gizonezko irudia egin zuten lanbide hauek irudikatzeko.


“Geletan arrazakeria, xenofobia eta bestelako intolerantzia-moduak prebenitzea eta detektatzea” mintegia egingo dute Nafarroan\ngeletan arrazakeria eta xenofobia prebenitzeko mintegia\n“Geletan arrazakeria, xenofobia eta bestelako intolerantzia-moduak prebenitzea eta detektatzea” mintegia egingo dute Nafarroan ostirala, 2019.eko urtarrilak 18\nMintegia urtarrilaren 28an eta 29an izango da Iruñeko Planetarioan\nUrtarrilaren 28an eta 29an, Iruñeko Planetarioan, ondorengo sentsibilizazio-mintegia egingo da: “Arrazakeria, xenofobia eta bestelako intolerantzia-modua prebenitzea eta detektatzea”, Hezkuntza Departamentuak antolatuta, Arrazakeriaren eta Xenofobiaren Prebentziorako Behatokiarekin (OBERAXE) eta Hezkuntza Berrikuntza eta Ikerketako Zentro Nazionalarekin (CNIEE) batera. Irakasleek nahiz irakasleak ez direnek izena emateko epea irekita egongo da urtarrilaren 27ra bitarte.\nJardunaldietan, erakunde eta unibertsitate ezberdinetako hizlariek hartuko dute parte, tartean hiru erakunde antolatzailetakoak, Generalitat Valenciana, Unibertsitate Konplutentsea edo Salamancako Unibertsitatea.\nMintegiaren helburuak eta programa\nMintegiaren helburu nagusia da irakasleak, familiak eta gainerako hezkuntza-komunitatea sentsibilizatzea geletan arrazakeria, xenofobia eta bestelako intolerantzia-moduak prebenitzearen eta detektatzearen inguruan. Halaber, eskola-komunitateei erremintak eman nahi zaizkie portaera diskriminatzaileak edo zorrotzak identifikatzeko edota estrategia ezberdinak ikastetxeetan berdintasuna sustatzearren, hezkuntza-praktikan esperientziak trukatuaz eta hedatuaz.\nNafarroari dagokionean, hitzorduak aukera emango du, baita ere, Estatuko beste erakundeei Foru Komunitateko programa ezberdinak ezagutzera emateko; hala nola, eskolako bizikidetza eta hezkuntza-inklusioa hobetzeari buruzkoak (adibidez, ijitoekin burututakoak Rizoma proiektuaren bitartez); memoria, bakea eta bizikidetzaren aldeko eskolen programak, edo Proeducar-Hezigarri programa, eskola-eredu inklusiboa bultzatzen duena eta jada arrakasta lortu duena herri ezberdinetan.\nMintegia urtarrilaren 28an, 16:30ean, inauguratuko da antolatzen inplikaturiko hiru erakundetako ordezkarien ongi-etorriko hitzaldiekin: María Solana Arana, Hezkuntza kontseilaria; Estrella Rodríguez Pardo, Lan, Migrazio eta Gizarte Segurantzaren Ministerioko Gizarteratze eta Laguntza Humanitarioko zuzendari nagusia; eta Nuria Manzano Soto, Hezkuntza eta Lanbide Heziketako Ministerioko CNIIEko zuzendaria.\nOndoren, 18:00etan, Karoline Fernandez de la Hozek, OBERAXEren zuzendariak, FRIDA proiektua ardatz izango duen mahai-ingurua zuzenduko du. Proiektua CNIIErekin batera garatua da, eta horren helburua da eskolak kultur arteko bizikidetza-espazio bilakatzea, eskola-komunitate osoaren parte-hartzearen bitartez. Era berean, Raúl García Medinak (Madrilgo Unibertsitate Konplutentsea) eta Concha Antónek (Salamancako Unibertsitatea) parte hartuko dute mahaian.\nAsteleheneko jardunaldia eskola-bizikidetza hobetzeko lankidetza instituzionalari buruzko mahai-inguruarekin amaituko da. Aitor Lakasta Zuberok moderatuko du, Hezkuntza Departamentuko Ebaluazio, Kalitate, Prestakuntza, Berrikuntza eta Bizikidetza Zerbitzuaren zuzendariak, eta, bertan, honako hauek hartuko dute parte: Henar Rodríguez Navarro, CNIIEko Hezkuntza Inklusioaren Saileko kontseilaria; Álvaro Baraibar Etxeberria, Bake eta Bizikidetzako zuzendari nagusia; eta Mónica Añón, Generalitat Valencianako PREVI planaren koordinatzailea.\nUrtarrilaren 29ko (asteartea) jardunaldia 10:00etan hasiko da, eskola-bizikidetzako jardunbide egokien inguruko saioarekin. Bertan, Angels Gradok, Convives Elkarteko lehendakariak, eta Esteban Ibarrak, Intolerantziaren aurkako Mugimendukoak, hartuko dute parte. 12:00etan, berriz, Ander Domblásek, Nafarroako Gobernuko Hezkuntza Departamentuko Antolamendu, Orientazio eta Aukera Berdintasuneko Zerbitzuaren zuzendariak, Foru Komunitateko esperientzia arrakastatsu ezberdinak aurkeztuko ditu, Rizoma proiektua, Proeducar-Hezigarri programa eta Eskola-sustatzailearen irudia, ikasleen gizarte eta hezkuntza inklusioa modu espezifikoan jorratzeko aukera ematen duena, oinarrizko gizarte-zerbitzuen, ikastetxeen eta familien koordinazioaren bitartez.\nUrtarrilaren 29an, arratsaldeko 16:00etan, prestakuntza-lantegiak burutuko dira. 4 tailer egingo dira aldi berean, bi saiotan errepikatuta; beraz, bertaratutako bakoitzak horietako bi egin ahal izango ditu elkarren segidan. Tailerretan ondorengo gaiak jorratuko dira: elkarrizketa-estrategiak arraza-diskriminazioaren aurrean, gelan diskriminazioa eta arrazakeria lantzeko moduak, intolerantziaren eta indarkeriaren prebentziozko sentsibilizazioa, eta kultur arteko elkarbizitzan balio etikoak sustatzeko antzerki foruma.\nMintegia asteartean amaituko da, 19:00etan, honako hauen hitzaldiekin: Roberto Pérez Elorza, Nafarroako Gobernuko Hezkuntzako zuzendari nagusia; Karoline Hernández de la Hoz, OBERAXEren zuzendaria; eta Henar Rodríguez Navarro, CNIIEko Hezkuntza Inklusioaren Arloko kontseilaria.


Bizitzak salba ditzaketen farolak | Consumer\nBizitzak salba ditzaketen farolak\nRACEk farolen eta zutoinen diseinu berrian lan egiten du, hildakoen kopurua %30 murriztu baitezakete.\nAzken bost urteotan, 1.400 pertsona hil dira farolak, ibilgailuek haiekin talka egin dutelako. Horrek esan nahi du urtero 280 pertsona hiltzen direla batez beste. Elementu zurrun horien kontra talka egiteagatik izaten den heriotza-kopurua nabarmen murritz liteke, gaur egungo altzairuzko oinen ordez polimeroz edo zuntzez egindakoak jarriz.\nBritainia Handia, Suedia edo Alemania bezalako herrialdeek urteak daramatzate beren errepide-bazterretan ezartzen, eta emaitza onak izan dituzte. Diseinu horiek segurtasun pasibo handiagoa ematen dute, eta, ibilgailu batek talka eginez gero, portaera seguruagoa.\nReal Automóvil Club de Españarentzat (RACE) beharrezkoa da errepideen ertzetan segurtasun pasiboko nahitaezko neurriak hartzen hastea; izan ere, neurri horiek nabarmen lagunduko dute ibilgailuek elementu finkoen kontra duten eraginaren ondorioz hildakoak murrizten.\nHala, errepideetan hildako gutxien dituzten Europako Batasuneko herrialdeetara hurbil liteke Espainia, eta, era berean, 2010. urtean ezbehar-kopurua %50 murrizteko Europako konpromisora hurbil liteke.\nerrepide farola istripu


Zein adinetatik irakatsi daiteke haurtxoei igerian? | Consumer\nZein adinetatik irakatsi daiteke haurtxoei igerian?\nHilabete gutxi dituztenetik igeri egiten duten haurrek trebetasun fisikoak hartzen dituzte urte batzuk geroago, nahiz eta lau edo bost urte bitarteko igerian ez ikasi\narabera: Astelehena, 2016ko abuztuaren 01a\nIgeriketak onura psikomotor, sozial eta kognitibo ugari eskaintzen dizkie pertsonei. Umeek lau edo bost urte bete arte igeri egiten ikasi ezin badute ere, beren gorputzak heldutasunera iristen direnean, hilabete gutxiren buruan ur-ingurunera ohitzen direnean, etorkizunerako gaitasun fisiko handiagoak ematen dizkie. Artikulu honek informazioa ematen du igeriketaren praktikari eta haurtxoetan dituen onurei buruz, igerileku publikoetan igerian aritzeagatik arnas-gaixotasunak izateko arriskuari buruz eta uretako instalazio horiek izan ditzaketen kloro-mailei buruz.\nIgeriketa praktikatzea eta igerian ikastea\nIgeriketak onura asko dakartza pertsonen garapen fisikorako eta intelektualerako. Haurra ia jaioberria denetik aurrera egin daiteke, baina “igeri egiten ikastea” ez da lau edo bost urtetik aurrera lortzen; izan ere, orduan bakarrik dago nahikoa heldua eta garatua. Nolanahi ere, txiki-txikitatik has daitezke beren praktikekin ur-ingurunera ohitzeko.\nEspainiako Pediatria Elkarteak (AEP) gomendatzen du adin txikikoek lau urtetik aurrera igeri egiten ikastea, nahiz eta “haur batek eskolak noiz hasi behar dituen erabakitzeko erabakia banakakoa izan behar dela”. Elkarte horrek dioenez, “zenbait ikerketak diote urte batetik lau urtera bitarteko eskolak hastea gutxitu egiten dela, eta gutxitu egiten dela itotzen kopurua”.\nIgeriketaren onurak haurtxoetan\nBaina goiz hastearen onurak ez dira itotzeko arriskua murriztera mugatzen. Norvegiako ikertzaileek egindako ikerketa batek abantaila batzuk ekarri zituen: haurrek txiki-txikitatik igeri egiten ikastea. Bost urteko haurren eta antzeko ezaugarriak dituzten bi haurren artean lan egin zuen, familien maila sozioekonomikoan, gurasoen hezkuntzan eta abarretan. Bi talde horien arteko alde bakarra hau zen: bietako batek bi edo hiru hilabete eta zazpi hilabete arteko matronatazio-saioetan parte hartu zuen, eta beste taldekoek, berriz, ez zuten egin.\nLan horrek ondorioztatu zuenez, txiki-txikitatik igeri egin zuten adin txikikoek oreka eta trebetasun fisiko handiagoa zuten besteek baino. Zehazki, zutik jarrai zezaketen hanka bakar baten gainean, soka bat saltatu, oin-puntetatik ibili, baloi bat eman eta beste jarduera batzuk egin, haurtxoetatik igeriketa praktikatu ez zuten haurrek baino trebetasun handiagoarekin.\nGarapen psikomotorrerako dituen onurez gain, gizarte-mailan nahiz arlo kognitiboan ere abantailak aipatu dira. Horregatik, matronatazioa -hau da, haurren igeriketa-praktika ezagutzen duguna- hainbeste onarpen irabazi du azken urteotan.\nIgerileku publikoak eta arnas-gaixotasunen arriskua\nHala ere, igeriketarekin lotutako arrisku batzuk aipatu dira haurtxoentzat eta haur txikientzat. Zein? Kloroaren eta igerilekuetako uraren higienerako erabilitako beste substantzia batzuen balizko ondorioak.\n2003an Belgikan argitaratutako ikerketa batek ohartarazi zuen balitekeela klorotik eratorritako produktuak, txikienak igeri egitean, bere epitelio bronkialaren kalterako izatea, eta, hala, bronkioetako epitelio kaltetu ahal izatea, eta, hala, haurtxoen eta haur txikien biriketako gaixotasunen garapena bultzatzea, batez ere, asma hartzeko joera duen familia-historia dutenetan. Artikuluak oihartzun handia izan zuen, igeriketaren hasiera goiz hasi baitzen.\nHurrengo urtean, ordea, britainiako zientzialariek gaiari buruzko azterketa bat argitaratu zuten. Bertan, Belgikako lanaren metodologia kritikatzeaz gain, igerilekuetara joatearen eta asma-arriskuaren arteko elkarte baten erakustaldi argirik ez dagoela adierazi zuten.\nJavier Elorz eta Carlos González pediatrek, “ez dagoela ebidentziarik” adierazi dute igerilekuetara doazen haurrei asma izateko arriskua handiagoa dela, baldin eta ezarritako mugen barruan uraren klorazio maila badago eta instalazioen aireztapena egokia bada”.\nUraren klorazio-mailen kontua da haurrak igerian ibiltzeko arriskurik egon edo ez izatea, eta, beraz, arreta handia jarri behar da. Halaxe adierazi du berriki Neumomur elkarteak, irabazi-asmorik gabeko erakunde batek, Andaluziako, Extremadurako, Ceutako eta Melillako neumologiako eta toraxeko kirurgiako adituak biltzen dituena: “Kloro gehiegi duten igerilekuetan igeri egiteak areagotu egin ditzake haur batek asma-sintomak izateko aukerak”. Txikia zenbat eta txikiagoa izan, orduan eta handiagoa izango da arriskua; zenbat eta denbora gehiago iraun uretan, orduan eta ur gehiago, orduan eta higiene pertsonal gutxiago, eta uraren tenperatura handiagoa.\nZein kloro-maila egokiak dira igerileku batean?\nOsasun Ministerioak azaldu duenez, hondar-kloroaren maila batzuk egotea “desinfektatzeko bermea” da, nahiz eta argitzen duen “kloroaren edo haren deribatuen gehiegizko mailak begietan narritadurak eta arnasketa-arazoak eragin ditzakeela, batez ere haurrengan eta giro itxietan, adibidez, igerileku klimatizatuetan edo span”.\nIndarrean dagoen araudiak –742/2013 Errege Dekretuak, irailaren 27koak– eguneraturik ezartzen du baimendutako hondakin-kloro librearen maila litroko 0,5 eta 2 miligramo artekoa dela (mg/l). Kontrolek zifra horiek baino emaitza handiagoak ematen badituzte, aipatutako arriskuak agertzen dira. Kloro-kantitatea 5 mg/l baino handiagoa bada, legeak igerilekua ixtea aurreikusten du, balioa normalizatu arte. Gainera, igerileku estalien kasuan, “areagotu egingo da airearen berrikuntza”.\nDekretu horrek berak ezartzen du igerilekuetako arduradunek “erabiltzaileen eskura jarri behar dituztela, erraz ikusteko moduan eta erraz ikusteko moduan”, azken kontrolen emaitzak eta ura tratatzeko erabilitako substantziak, baita itotzeko eta lesioak saihesteko zabalkunderako materiala ere.\narriskuak asma kloro natación-eu piscinas-eu